Башҡортостанда ,,Стартап,, программаһына ҙур иғтибар бүленә - GTRK.TV — Новости Уфы и РБ\nБашҡортостанда ,,Стартап,, программаһына ҙур иғтибар бүленә\nУл яңы эш асыусыларға ярҙам йөҙөнән булдырылған. Әммә, эшҡыуарҙың үҙ сығымдары ла булырға тейеш. Белгестәр билдәләүенсә, проект төбәктә эшһеҙлек кимәлен бер аҙ кәметергә булышлыҡ итә. Сөнки, программа шарттарына ярашлы, яңы эш асыусылар кешеләргә хеҙмәт урындары булдырырға тейеш. Йылайыр районы Юлдыбай ауылында йәшәүсе Ильяс Кәримов икмәк бешереү цехы асып ебәргән. Хәҙер эшҡыуар яҡын урынлашҡан ауылдарҙы ла икмәк менән тәьмин итә. Колхоз-совхоздар тарҡалғас Ильяс Кәримов эш эҙләп себер тарафтарына сығып китә. Әммә, оҙаҡ йылдар балаларыңдан һәм ҡатыныңдан алыҫта эшләп буламы инде. Йәше лә ҡыуалағас, ғаилә башлығы үҙ эшен асыу хыялы менән йәшәй башлай һәм йорто янында икмәк бешереү цехы төҙөп ебәрә.Предприятиеның эшләүенә бер йыл самаһы ғына. Ошо арауыҡ эсендә эшҡыуар ярайһы мул уңышҡа ирешкән. Ҡомалаҡ сөпрәһендә бешергәс , хәҙер барыһы ла уның икмәген һорай. Яңыраҡ ғаилә ағзалары тауар төрөн киңәйтергә ҡарар иткән. Хәҙер, улар заказ буйынса бәлештәр, тәмлекәстәр хатта һалма ла әҙерләй.Икмәкте район үҙәгендә, күрше ауылдарҙа һәм балалар баҡсаларында бик теләп алалар.Яңы ғына мейестән сыҡҡан икмәк магазиндарға оҙатыла. Кәмендә бында 70, ә халыҡ һораһа күберәк тә икмәк бешерәләр.Ильяс Кәримов икмәк бешереү ҡоролмаларын Стартап программаһы буйынса һатып алған. Цехты төҙөү, он һәм башҡа кәрәк-яраҡтарҙы һатып алыуға үҙ аҡсаһы киткән. Шулай булыуға ҡарамаҫтан эшҡыуар етештереүҙе киңәйтергә йыйына. Әлегә йүнселгә ҡатыны менән водитель, бешереүсе, бухгалтер, һатыусы, ташыусы ла булып эшләргә тура килә. Бер аҙ хәлдәр көйләнгәс, бер нисә кешене эшкә алырға ниәтләйҙәр, Кәримовтар ғаиләһе.\n24 февраля Быйыл беренсе июлдән Башҡортостанда коммуналь хеҙмәттәргә хаҡтар тағы ла 6 процентҡа арта


26 Ноябрь 2018, 15:32\nХөрмәтле, төркөмдәштәр! Тик һеҙҙең өсөн генә бәләкәстәр яратҡан, иң-иң кескәйҙәр өсөн берҙән-бер журнал — "Аҡбуҙат" ыбыҙҙың 11-се һанына Күҙәтеү тәҡдим итәбеҙ.\nДуҫтар, журнал биттәрен барлап сығыр алдынан, "Аҡбуҙат" ты "Рәсәйҙең биш иң яҡшы милли баҫмаһы" тип аталған Бөтә Рәсәй конкурсында еңеүҙәре менән ҡотлайыҡ! "Рәсәйҙә балалар өсөн иң яҡшы милли баҫма",- тип танылды ул! Сочи ҡалаһында уҙған был конкурста 19 төбәктән 69 баҫма ҡатнашып ай һайын сығып торған "Аҡбуҙат"ыбыҙ балалар матбуғаты булараҡ беренсе урын яуланы. “Аҡбуҙат” журналы эшмәкәрҙәрен һәм шулай уҡ бөтә Башҡортостаныбыҙҙы, һеҙҙе, хөрмәтле радиотыңлаусылар, журналды яҙҙырған, уҡыған һәр берегеҙҙе был ЕҢЕҮ менән ҡотлайбыҙ! Киләсәктә лә яңынан-яңы үрҙәр, уңыштар яуларға яҙһын!\nШулай итеп, “Аҡбуҙат”тың тәүге битен баш мөхәррир Тамара ЮЛДАШЕВАның баш һүҙе һәм алған бүләктәре менән фотоколлаж аса.\n2-3 биттәрҙә Зөһрә БӘШӘРОВАның “Ҡорама күлдәк” тип аталған ҡыҙыҡ та шул уҡ ваҡытта ҡыҙғаныс та әкиәте урынлашҡан. Ни өсөн автор был ижад емешен шулай тип атаған? Бик тә беләһегеҙ килһә, һеҙгә уны уҡып сығырға ғына ҡала.\nМостай КӘРИМ тыуыуына 99 йыл. Ул бөтә илдәргә лә танылған шәхес, бөйөк шағир. Артабанғы биттә шағирҙы иҫкә алып уның шиғырҙар шәлкеме бирелә.\n“Өфитәр ағай кәңәштәре” рубрикаһында Миңлегөл ТАЙСИНАның “Һыҙламаһын тештәрең!” тип аталған хикәйәһе көтә. Ә унда инде һүҙ тештәрен таҙартмаған, төрлө шәрбәт, кәнфит, тәмлекәстәр яратҡан Гүзәл исемле ҡыҙҙың нисек теш табибына барып эләккәне тураһында бара. Бындай хәлгә осрамаҫ өсөн, һеҙгә, теш табибының кәңәштәре лә бар.\n8-9-сы биттәрҙә, ғәҙәттәгесә, рәссам Дамир Мөхәмәтйәровтың Урал батыр эпосы буйынса эшләнгән “Бәләкәй Уралдың сәйәхәте” тип аталған комиксы һүрәтләнгән.\nКиләһе Яңы йыл — ниндәй йәнлек йылы икән? Бының турала беҙҙең даими авторыбыҙ Фәйрүзә ФӘТҠУЛЛИНА алдан уҡ белгән дә шул киләһе йыл хужаһына арнап пьеса ижад иткән. Һәм “Сәхнә” рубрикаһында, сер генә итеп һеҙгә, “Аҡбуҙат”тың тоғро дуҫтарына тәҡдим итә. Мәктәп сәхнәләрендә пьесала ҡатнашып, яңы ролдәрҙә уйнап, яңы йылды шатланып ҡаршылағыҙ!\nӘ бына инде 14-се биттә яңы бер автор Наилә ХӘМБӘЛИЕВА ла үҙенең ижад емештәре — “Болот”, “Ҡар бөртөгө”, “Әсәйемә бүләк”, “Мөғжизә” тип аталған шиғырҙары менән таныштыра.\nЗөбәйҙә ИСЛАМОВА әҙерләгән “Мөғжизә иле баҡсам!” рубрикаһында Дим биҫтәһенең 75-се балалар баҡсаһы урынлашҡан. Унда Республика көнө байрамына арналған концерттан фотоколлаж.\nӘ инде 16-сы биттә ноталары менән бергә бирелгән Яңы йыл тураһында йыр көтә.\nУрталағы китапсыҡта, дуҫтар, “Башҡортостан ҡыҙы”ның баш мөхәррире Гөлназ Ҡотоева ижад иткән ун ике ай тураһында шиғырҙар шәлкеме менән дә танышырһығыҙ.\nӘ журналыбыҙҙың һәр бер битен талантлы рәссамдар Азамат Ғарипов, Майя Ҡәйүмова, Ирина Әхмәҙуллина, Артур Василов һәм башҡалар сағыу һүрәттәре менән биҙәгән.\nДуҫтар, “Аҡбуҙат” менән бергә ҡалығыҙ, алдырығыҙ, уҡығыҙ! Иҫән-һау булығыҙ!\n“Аҡбуҙат”тың 11-се һанына Күҙәтеүҙе Зөбәйҙә ИСЛАМОВА әҙерләне.


Ҡайҙан һин, Матросов? » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Ҡайҙан һин, Матросов?\nҠайҙан һин, Матросов? 23.02.2018 // Йәмғиәт\nТап ошо исем менән Өфөлә 1994 йылда күренекле публицист, мәшһүр ҡәләм оҫтаһы Рәүеф Насировтың китабы баҫылып сыҡты. Автор үҙенең эҙләнеүҙәре һөҙөмтәһендә Бөйөк Ватан һуғышы ваҡытында дошман амбразураһын ҡаплаған ҡаһарман егеттең сығышы менән Башҡортостандан булыуын, башҡорт икәнлеген билдәләне. Был хаҡта Рәсәй үҙәк каналдарында ла фильм төшөрөлдө. Шуға ярашлы хатта Украинала тыуған тип һаналған\nА. Матросовтың биографияһын өйрәнеүселәр был төбәккә мөрәжәғәт итеп, ундай исем-шәрифле бала бер ҡасан да тыумағанлығын хәбәр итте.\nӘ Р. Насировтың эҙләнеүҙәре малайҙың тап Учалы районында тыуыуын раҫлай.\nБашҡорт халҡы өсөн батырлыҡ, ҡаһарманлыҡ төшөнсәһе Урал батырҙан ҡалған йәшәү менән үлем араһындағы иң бөйөк тәғлимәттәрҙең береһе кеүек. Шуға күрә һәр заман милләттәштәребеҙ үҙ батырҙары яҙмышына бәйле дәлилдәргә әленән-әле әйләнеп ҡайта, борсола, ризаһыҙлығын белдерә, ә инде данының әһәмиәтен раҫлаһа, мәңгелеккә йөрәк түренә яҙыу менән бергә ғорурлыҡ тойғоһон да һаҡлай. Генерал М. Шайморатовҡа Герой исемен юллау дауам итә бит. Халыҡ таныуы менән бергә рәсми документ та кәрәк шул.\nӨлкән быуын вәкиле, тыуған яҡты өйрәнеүсе, Башҡортостан Яҙыусылар союзы ағзаһы Әсләм Арыҫланов Александр Матросовтың исемен йөрөткән паркта торған һәйкәленә лә ысын исем-шәрифен яҙып ҡуйыуҙы хәстәрләү идеяһы менән янып йәшәй. “Башҡортостан Республикаһына 100 йыл тулыуға бағышлап 100 объект төҙөү хаҡында Республика Башлығы Рөстәм Хәмитов та әйткәйне. Халҡыбыҙҙың батыры исемен һәйкәлендә төҙәтеп ҡуйырға кәрәк ине. Был хаҡта хат менән Башҡортостан Фәндәр академияһына мөрәжәғәт иттем. Улар хуплап яуап та яҙҙы. Президент Ә. Ғаязовтың ҡултамғаһы ҡуйылған хат килде. Артабан был эште йәнләндереп ебәреү өсөн республикабыҙҙың төп баҫмаһы – “Башҡортостан”ға мөрәжәғәт итергә булдым. Тәҡдимемде хупларҙар, тип уйлайым”, – тине Әсләм ағай. Ошо уҡ хаҡта уның мәҡәләһе 2016 йылдың 7 октябрендә “Вечерняя Уфа” гәзитендә лә баҫылып сыҡҡан.\nЫсынлап та, Башҡортостан автономияһы төҙөлөүгә 100 йыл тулған арауыҡта тыуған һәр батырыбыҙҙың исемен данлау, уның шәхесенә яңынан, замана табыштарына таянып күҙ һалыу зарур.


Материалы за 22.04.2015 » "Урал" гәзите\n22-04-2015, 11:04 / ---\nСермәндә - “Яҙ - 2015” фестивале\nСермән мәҙәниәт һарайында Бѳйѳк Еңеүҙең 70 йыллығына һәм Әҙәбиәт йылына арналған «Яҙ — 2015» район йәштәр фестивале уҙҙы....\n22-04-2015, 10:58 / ---\nҺҮҘҘӘН ЭШКӘ КҮСЕРГӘ ВАҠЫТ\nБѳйѳк Ватан һуғышы һәр ѳйгә ҡайғы килтерһә, бѳгѳн иһә, тыныс тормошта, алкоголь һәм юл-транспорт фажиғәһе арҡаһында кеше ғүмере аяуһыҙ ҡырыла. Эскелек бик күптәрҙең тормошона үтеп инде, тип әйтһәк тә хата булмаҫ. Бѳгѳн эскелекте милләтте тамырынан юҡҡа сығарыусы социаль сирҙәр иҫәбенә индереү ошоно дѳрѳҫләй....\n22-04-2015, 10:36 / ---\nѲМӘГӘ СЫҒАЙЫҠ, ДУҪТАР!\nБашҡортостан Хөкүмәте биләмәләрҙе таҙартыу, төҙөкләндереү һәм йәшелләндереү буйынса экологик өмәләр үткәреү тураһында ҡарар ҡабул итте. Өмәләр 11 апрелдән 16 майға тиклем дауам итәсәк. Тәүге яҙғы өмәләр 11 апрелдә ойошторолдо. Республика буйынса сарала 320 меңгә яҡын кеше ҡатнашҡан, 11 мең тонна ҡаты ҡалдыҡтар йы- йылған. Белорет муниципаль районы хакимиәте лә Бөйөк Еңеүҙең 70 йыллығы уңайынан төҙөкләндереү, таҙартыу эшенә иртә яҙҙан тотоноуҙы бурыс итеп ҡуйҙы һәм тораҡ пункттарҙың биләмәләрен таҙартыу һәмтөҙөкләндереү буйынса экологик ѳмәләр ойошторҙо....\n22-04-2015, 09:49 / ---\nЕҢЕҮ БАЙРАҒЫ БЕЛОРЕТТА\n17 апрелдә Совет халҡыныңБѳйѳк Ватан һуғышында Еңеүенең 70 йыллығы байрамы алдынан Сермән ауылы халҡы районыбыҙҙа беренселәрҙән булып “Еңеү Байрағын ҡаршылау” эстафетаһын ҡабул итте. Еңеү байрағы 1945 йылдың 1 майында Берлин ҡалаһының Рейхстаг бинаһы башына эленә һәм 20 июндә самолет менән Мәскәүгә килтерелә. Дәүләт реликвияһы Рәсәй Федерацияһы Оборона министрлығының Ҡораллы Кѳстәр музейында һаҡлана. “Еңеү Байрағын ҡаршылау” акцияһында ҡатнашҡан Байраҡ музейҙа һаҡланғанының күсермәһе. Сермәндәр ҙә илебеҙ менән бер рәттән эстафетаны ҡабул итте һәм Еңеү Байрағын ҡаршы алыу митингыһында...


9 Июнь 2018, 13:48\nБашҡортостан Республикаһының атҡаҙанған табибы Рида Өмөтбаеваны беҙҙең төбәктә белмәгәндәр һирәктер. Өс тиҫтә йыл ғүмерен кешеләрҙе дауалауға бағышлаған Рида Мөбәрәк ҡыҙы алыҫ Борай районының Ҡарғалы ауылында тыуып үҫкән. Уларҙың ғаиләһендә 3 ҡыҙ һәм бер малай тәрбиәләнә. Бала саҡтан үткер, тырыш Рида класында ла, мәктәбендә лә комсорг була. Ул йәмәғәт эштәренә лә, өйҙә әсә-атаһына ярҙамлашырға ла өлгөрә. 8-се класты тамамлағас Бөрө медицина училищеһына уҡырға инә. Шәфҡәт туташы һөнәрен тик яҡшы билдәләргә генә үҙләштергән ҡыҙ хеҙмәт юлын Борай район дауаханаһында башлай. 1981 йылда атаһының вафатын ауыр кисергән Рида сирлеләргә ярҙам итеү маҡсатында үҙенең киләсәген мотлаҡ табип һөнәре менән бәйләргә ҡарар итә. Ул Башҡорт дәүләт медицина институтының дауалау факультетына уҡырға инә.\nБашҡортостан Республикаһының атҡаҙанған табибы Рида Өмөтбаеваны беҙҙең төбәктә белмәгәндәр һирәктер.\nӨс тиҫтә йыл ғүмерен кешеләрҙе дауалауға бағышлаған Рида Мөбәрәк ҡыҙы алыҫ Борай районының Ҡарғалы ауылында тыуып үҫкән. Уларҙың ғаиләһендә 3 ҡыҙ һәм бер малай тәрбиәләнә. Бала саҡтан үткер, тырыш Рида класында ла, мәктәбендә лә комсорг була. Ул йәмәғәт эштәренә лә, өйҙә әсә-атаһына ярҙамлашырға ла өлгөрә. 8-се класты тамамлағас Бөрө медицина училищеһына уҡырға инә. Шәфҡәт туташы һөнәрен тик яҡшы билдәләргә генә үҙләштергән ҡыҙ хеҙмәт юлын Борай район дауаханаһында башлай. 1981 йылда атаһының вафатын ауыр кисергән Рида сирлеләргә ярҙам итеү маҡсатында үҙенең киләсәген мотлаҡ табип һөнәре менән бәйләргә ҡарар итә. Ул Башҡорт дәүләт медицина институтының дауалау факультетына уҡырға инә. Егәрленең ҡулы етәү тигәндәй, Рида төркөм старостаһы булырға ла, уҡырға ла, ҡала дауаханаһында эшләргә лә өлгөрә.\n—Әсәйем яңғыҙы эшләгәс, аҡса етмәй торғайны. Һеңлем дә педагогия институтында уҡыны. Шуға ла мин йәштән эшкә егелдем. Юғары стипендия һәм эш хаҡы алғас, үҙ-үҙемде тулыһынса тәьмин итә инем. Шул йылдарҙа төркөмдәшем, Йылайыр районының Матрай ауылы егете Рәсүл Мөхәмәт улы менән дуҫлашып йөрөнөк һәм 5-се курста ғаилә ҡороп ебәрҙек. Тормош иптәшем миңә бар яҡлап ышаныслы терәк, уның менән тормошом яйлы, күңелем тыныс минең,—тип һөйөнә Рида Мөбәрәк ҡыҙы.\n1988 йылда, дәүләт имтихандары барған мәлдә, Өмөтбаевтарҙың бәхетле ғаиләһендә ҡыҙҙары Юлиә донъяға килә. Ҡулдарына диплом алғас улар бергәләшеп Сибайға эшкә ҡайта. Оҙаҡламай йәш табиптар, Рәсүл Мөхәмәт улының әсәһе ауырып китеү сәбәпле, Йылайырға йәшәргә ҡайтырға мәжбүр була. Ирле-ҡатынлы Өмөтбаевтар район дауаханаһына эшкә урынлаша. Улдары Рәил шунда тыуған. Рида Мөбәрәк ҡыҙы оҙаҡ йылдар терапевт, терапия бүлеге мөдире, баш табип урынбаҫары, баш табип булып эшләй. Психиатр-нарколог булараҡ эш башлаған Рәсүл Мөхәмәт улы поликлиника мөдире, поликлиника мөдире урынбаҫары вазифаларын башҡара.\n—1989 йылдан 2016 йылға тиклем Йылайырҙа йәшәнек һәм тап ошо осорҙа беҙ белгес булараҡ ҙур тәжрибә тупланыҡ. Йәш саҡ—көслө саҡ тигәндәй, ал-ялһыҙ эшләнек тә, балаларҙы ла уҡытып, аяҡҡа баҫтырҙыҡ. Беҙ яңыраҡ ике яҡ нәҫелдән таралған табиптарҙы һанап ултырҙыҡ. Әлеге көндә үҙемдең һәм иремдең туғандары араһында республикала һәм унан ситтә 17 табип уңышлы эшләп йөрөй, тағы ла 4 студент Башҡорт медицина университетында белем ала, —ти Рида ханым. Табип Өмөтбаевтарҙың династияһы дауам итә. Рида Мөбәрәк ҡыҙы һәм Рәсүл Мөхәмәт улының ҡыҙы ла, кейәүе лә Республика клиника дауаханаһында уңышлы эшләй. Улдары Рәил дә кәләше менән бергәләп шәхси клиникала хеҙмәт итә. Бәхетле ҡартатай менән өләсәй Юлиәнең өс йәшлек улы Азатты һөйөп туя алмай. Быйыл ҡыҙҙарының ғаиләһендә тағы ла бер сабыйҙың тыуыуын көтәләр. Рида Мөбәрәк ҡыҙы балаларының уңғанлығына, тырышлығына ҡарап оло ҡыуаныс кисерә.\n2016 йылда Башҡортостан Республикаһы Һаулыҡ һаҡлау министрлығының ҡарары буйынса Рида Мөбәрәк ҡыҙын Сибай ҡала дауаханаһына баш табиптың медицина буйынса урынбаҫары итеп күсерәләр. Рәсәй Федерацияһының Һаулыҡ һаҡлау алдынғыһы Рәсүл Мөхәмәт улын ҡаланың психотерапия бүлегенә мөдир итеп тәғәйенләйҙәр. Өмөтбаевтар бында ла һынатмай, тотош Урал аръяғы халҡының сәләмәтлеге һағына баҫа. Терапия һәм һаулыҡ һаҡлауҙы ойоштороу буйынса юғары категорияларға эйә булған Рида Мөбәрәк ҡыҙы Рәсәй Федерацияһы Һаулыҡ һаҡлау министрлығының Почет грамотаһы менән бүләкләнгән. Рида һәм Рәсүл Өмөтбаевтар үҙҙәренең намыҫлы хеҙмәте менән күптән инде халыҡ араһында абруй һәм ихтирам ҡаҙанған.


Сурат — Башҡорт Википедияһы\n21°10′ с. ш. 72°50′ в. д.\nСурат[d], Surat City Taluka[d] һәм Choryasi Taluka[d]\nГуджарат[d], Бомбей[d] һәм Бомбейское президентство[d]\nSurat Municipal Corporation[d]\n5 935 000 кеше (2016)\nСура́т (ингл. Surat, гудж. સુરત) — Һиндостан көнбайышындағы ҡала, Гуджарат штатына инә. Сурат шулай уҡ сәскәләр ҡалаһы булараҡ билдәле. Административ үҙәк — Сурат штаттың баш ҡалаһы Гандинагарҙан 306 км көньяҡтараҡ, Тапти йылғаһын һул яҡ ярында урынлашҡан. Ҡала үҙәге йылға тамағынан 22 км алыҫлыҡта.\nСурат ҡалаһы — дәүмәле буйынса Гуджарат штатында икенсе урында, халҡы 4.6 миллиона кеше (2011 йылғы халыҡ иҫәбе буйынса). Тар ғына урамлы һәм матур тарихи биналар урынлашҡан боронғо яғын яңыһынан ур айырып тора.\n4 Иҡтисад һәм транспорт\nСурат Маһабһаратам эпосында телгә алына. Эпоста әйтелеүенсә, бында Кришна илаһ Матхуранан Дваркаға ҡайтышлай туҡтап киткән. 8-се быуатта бында фарсылар төпләнә башлаған. Урындағы һиндиүи (индуизм) риүәйәттәр, ҡаланы XV быуатта Гопи исемле брахман һала башлаған, ул ҡалаға «Сурьяпур» (Ҡояш ҡалаһы) тип исем бирә.\n1512 йылда һәм яңынан 1530 йылда Сурат португалдар тарафынан талана. 1513 йылда португал сәйәхәтсе Дуарте Барбоза Суратты мөһим диңгеҙ порты тип һүрәтләй, бында донъяның төрдө тарафтарынан караптар инә торған булған. 1520 йылға ҡала Сурат тип атала башлаған.\nXV быуат ахырында бик мөһим Камбей бухтаһы һайыға башлағас, Сурат көнбайыш Һиндостанда уны алмаштыра. XVI быуат аҙағына португалдар тулыһынса Сураттағы диңгеҙ сауҙаһын үҙ ҡулына ала. Таптила португалдар 1540 йылда төҙөгән ҡупшы ҡәлғә һаҡланып ҡалған.\n1608 йылда Суратта Британия Ост-Һиндостан компанияһы караптары туҡтай башлай, улар Суратты мөһим сауҙа һәм транзит үҙәге итеп ала. 1615 йылда Суалиҙағы яуҙан һуң, капитан Бэст португалдарҙың өҫтөнлөгөн бөтөрөп, инглиз факторияһын булдыра. Ҡала Британия Ост-Һиндостан компанияһы баш ҡалаһына әйләнә.\n1662 йылда Екатерина Брагансскаяның бирнәһе өлөшө булараҡ Англия короле Карл II-гә бүләк ителгәс, Сураттың сәскә атҡан осоро үтә башлай. Тиҙҙән,1668 йылда Британия Ост-Һиндостан компанияһы Бомбейҙа фактория ойоштора һәм Сурат тамам бөлөнә. 1687 йылда Британия Ост-Һиндостан компанияһы үҙенең баш ҡалаһын Бомбейға күсерә.\nСәскә атҡан сағында Суратта йәшәүселәр һаны 800 000 кешегә етһә, XIX быуат уртаһына бындағы халыҡ һаны 80 000 кешегә ҡала. Британия империяһы калаға контролде 1759 йылда яңырта һәм уға идара итеү буйынса барлыҡ вәкәләттәрҙе 1800 йылда ҡабул итә.\nБағдад йәһүдтәре зыяраты\n1730 году бағдад йәһүде Йозеф Семах Бағдадтан Суратҡа килә һәм бында синагога төҙөй һәм йәһүд зыяраты булдыра. Бөгөн синагога емерелгән, әммә зыярат һаҡланған. Янғын һәм һыу баҫыу 1837 йылда ҡаланың ҙур өлөшөн харабаға ҡалдыра. Һаҡланып ҡалған ҡыҙыҡлы тарихи ҡомартҡыларҙан — XVII быуаттағы инглиз һәм голландс сауҙагәрҙәренең һәм уларҙың ғаилә ағзаларының ҡәбер таштары.\nXX быуат башына бында йәшәгән кеше һаны 119 000-гә етә һәм Сурат яңынан сауҙа һәм сәнәғәт үҙәгенә әйләнә, әммә иҡтисадтың карап эшләү кеүек традицион тармаҡтары юҡҡа сыҡҡан була инде. Бында мамыҡ-кизе фабрикалары, мамыҡ таҙартыусы заводтар, дөгө таҙартыу һәм ҡағыҙ етештереү предприятиелары урынлашҡан.\n1994 йылда ҡойон ямғырҙар, шулай уҡ канализацияның сүп-сарҙан тығылыуы арҡаһында һыу таша. Урамдарҙа тау булып сүп-сар ята, уларҙы бер кем дә таҙартмай, яндырмай. Шул шарттарҙа үпкә чумаһы эпидемияһы башлана, 56 кеше үлеп ҡала. Чума килеп сығыуын ишеткән халыҡ ашығып ҡаланан ҡаса башлай, уларҙың һаны 250—300 мең кеше булған тип һанайҙар.\nНадгробие на еврейском кладбище\nҠала Һиндостан көнбайышындағы ҡала, Гуджарат штатына инә, Гандинагарҙан 306 км көньяҡтараҡ, Тапти йылғаһын һул яҡ ярында урынлашҡан. Йылға ҡойған урындан яҡынса 22 км ерҙә Камбей ҡултығы (Ғәрәбстан диңгеҙе). Диңгеҙ кимәленән 12 м бейеклектә.\nҠала климаты тропиктарға хас, ҡышы ҡоро, йәйе ямғырлы; Ғәрәбстан диңгеҙе йоҡонтоһонда йомшаҡ. Иң эҫе ай — май, уртаса максимум 40,6 °C; иң һалҡыны — декабрь, уртаса минимум 15,0 °C. Йыллыҡ яуым-төшөм нормаһы — 1065 мм. Иң ямғырлы ай — июль, нормаһы 442 мм; иң ҡоро айҙар — март һәм апрель, нормаһы 2 мм. Ямғырҙар сезоны июндән сентябргәсә. Муссондар йыш ҡына Тапи йылғаһы бассейнында ташҡындарға килтерә.\n2011 йылдағы халыҡ һанын алыу мәғлүмәттәре буйынса, ҡала халҡы 4 462 002 кеше тәшкил итә; ҡала агломерацияһы халҡы шул уҡ иҫәп алыу буйынса — 4 585 367 кеше. Грамоталылыҡ кимәле уртаса 89 %, был ил күрһәткесенә ҡарағанда юғарыраҡ (79,5 %). Ирҙәр араһында уртаса грамоталылыҡ — 93 %, ҡатындар араһында — 84 %. Ир-ат халыҡтың 53 % тәшкил итә, ҡатын-ҡыҙ, ярашлы рәүештә — 47 %. 6 йәштән кеселәр Сурат халҡының 13 % . Ҡалала иң таралған телдәр — гуджарати, синдхи, һинди, марвари, маратхи һәм башҡалар.\nИҡтисад һәм транспорт[үҙгәртергә | вики-тексты үҙгәртергә]\nҠала иҡтисады текстиль һәм химик сәнәғәттәргә нигеҙләнә. Икенсе мөһим тармаҡ — алмас шымартыу.\nСураттан 11 км алыҫлыҡта аэропорт бар, ул Делинан, Бомбейҙан һәм илдең ҡайһы бер башҡа ҡалаларынан даими рейстар ҡабул итә. Сурат аша № 8 милли шоссе (Дели — Бомбей) һәм № 6 (Сурат — Калькутта) шоссеһы үтә. Тимер юлдар бар.\n↑ History of Surat. 2012 йылдың 5 ғинуар көнөндә архивланған.\n↑ Name of City. Encyclopædia Britannica Online. 17 октябрь 2007 тикшерелгән.\n↑ Surat, India Page (инг.). Fallingrain Global Gazetteer. 8 октябрь 2013 тикшерелгән.\nhttps://ba.wikipedia.org/w/index.php?title=Сурат&oldid=1064942 ҡабул ителгән\nБыл бит һуңғы тапҡыр 08:04 29 август 2021 үҙгәртелгән.


Гәзиттең номеры: 24 » Гәзиттең номеры: 24 » Яйыҡ гәзите | Газета Яик\nЯйыҡ гәзите » Гәзиттең номеры: 24\n«Аҡ шишмә»нең сыңы тынмаһын27.03.2017\nАхун ауылының «Аҡ шишмә» өлгөлө халыҡ театры районда берҙән-бер татар театры булыуы менән айырылып тора. Тау битләүенән сылтырап аҡҡан шишмәләй саф, таҙа, тештәрҙе ҡамаштырырлыҡ сая, күл-йылғаларға ғүмер бирерлек көс-ғәйрәтле булһын тип уны шулай атағандар. Ауылда «Аҡ шишмә» тип йөрөтөлгән урын да бар.\nТеатрҙы бына инде 17 йыл Нәзифә Усманова етәкләй. Нәзифә Ғил-метдин ҡыҙы Ахун ауы-лында тыуып үҫкән. Стәрлетамаҡ мәҙәни-ағартыу училищеһын та-мамлағандан һуң 1985 йылда тыуған ауылына художество етәксеһе бу-лып эшкә ҡайта. Бер уҡ ваҡытта мәктәптә рит-мика дәрестәрен алып бара. 2000 йылдан Ахун мәҙәниәт йорто директоры.\nБашҡорт әҙәбиәтендә ҡабынған йондоҙҙар27.03.2017\nҮҙәк район китапханаһында прозаик, драматург, «Яйыҡ» гәзитенә нигеҙ һалыусыларҙың береһе, С. Юлаев исемендәге дәүләт премияһы лауреаты Таңсулпан Ғарипова һәм журналист, йәш яҙыусы, Шәйехзада Бабич исемендәге йәштәр дәүләт премияһы лауреаты Айгиз Баймөхәмәтов менән осрашыу үтте. Унда район китапханасылары, урындағы яҙыусылар ойошмаһы вәкилдәре, әҙәбиәт һөйөүселәр ҡатнашты.\nТаңсулпан Хизбулла ҡыҙы Баймаҡ районында донъяға килгән. Башҡорт дәүләт университетын тамамлай. Райондашыбыҙ, Башҡор-тостандың атҡаҙанған сәнғәт эшмәкәре, скульптор Хәйҙәр Ғариповҡа тормошҡа сыға. Учалыла 20 йылға яҡын ғүмер кисерә. Мәктәптәрҙә, музыка училищеһында (хәҙерге сәнғәт һәм мәҙәниәт колледжы), «Ураҡ һәм сүкеш», «Яйыҡ» гәзиттәрендә эшләй. Артабан Сибай телевидениеһында, «Ва-тандаш» журналында хеҙмәт итә. Т. Ғарипова - «Яйыҡ» гәзитен генә түгел, ә Учалы яҙыусылар ойошмаһын, музыка училищеһында фольклор бүлеген, «Ирәмәл» башҡорт халыҡ үҙәген булдырыуға үҙ өлөшөн индергән кеше. БР-ҙың атҡаҙанған мәҙәниәт хеҙ-мәткәре.\nНаркомания - заман сире27.03.2017\nОшо көндәрҙә Учалы прокуратураһында ҡала-районыбыҙҙа наркотиктарҙың законһыҙ әйләнешенә һәм уны ҡулланыуға ҡаршы көрәш комиссияһының сираттағы ултырышы үтте. Көн ҡаҙағында «Халыҡ араһында профилактик эштәр алып барыу, наркоман сирлеләрҙе дауалау, реабилитация үткәреү» тигән һорауҙар ҡаралды. Кәңәшмәлә район хакимиәте, прокуратура, эске эштәр бүлеге, тәфтиш комитеты, үҙәк ҡала дауаханаһы, мәғариф бүлеге вәкилдәре ҡатнашты. Ултырышты район-ара прокурор урынбаҫары Артур Ғәлиев алып барҙы.\nИке состав бәрелде27.03.2017\n26 март 16.48 сәғәттә (икенсе сығанаҡ буйынса – 16.00 сәғәттә) Бурансы ҡасабаһының Энтузиастар урамы тирәһендә ике тимер юлы составы бәрелә. “Комбинат” һәм Межозерный станциялары аралығының 12-се километрында бер юллыҡ тармаҡтан ниңәлер ике поезд ҡапма-ҡаршы хәрәкәт иткән була. Береһендә – 14 мәғдән тейәлгән вагон һәм дизель яғыулығы менән 2 цистерна, икенсеһендә – 16 буш вагон. Бәрелештән һуң бер 60 тонналыҡ цистернанан яғыулыҡ ергә аға.\nҠара ҡашлы, ҡара күҙле...29.03.2016\nРәнис Алтынбаевтың ошо йыры филармонияның алыштырғыһыҙ алып барыусыһы, сихри тауышлы Раушания Мәхмүтоваға арнап сығарылғандыр, валлаһи. Ул буй-һыны, аҡылы, телмәре тиһеңме, һәр яҡлап та килгән. Өҫтәүенә, башҡорт телен, уның мәҙәниәтен, тарихын да һыу кеүек эсә. Дөрөҫөн әйткәндә, филармонияны Раушанияһыҙ, ә Раушанияны филармонияһыҙ күҙ алдына килтереүе лә ҡыйын. 15 йыл элек тәүге хеҙмәт юлын ошо сәхнәлә башлаған ҡыҙ бар булмышы менән ошонда береккән.\nРаушания Әғзәм ҡыҙы - Бөрйән һылыуы. Ғаиләлә дүрт ҡыҙ һәм бер малай үҫәләр. Дүртенсе булып донъяға килгән Раушанияны атаһы яратып «Кинйәбикәм», тип йөрөтә. Бала саҡтан сәнғәткә, йыр-моңға ғашиҡ булып үҫә, мәктәптәге, клубтағы бер сара ла унһыҙ үтмәй. Илһам сығанағын ғәзиз кешеләренән - ата-әсәһенән ала. Йор һүҙле Әғзәм ағай бер ваҡытта ла гармунын ҡулынан төшөрмәй, әсәһе Бибинур Йомағужа ҡыҙының тирә-яҡта оҫта ҡуллы тигән даны тарала. Ул бәйләм бәйләһенме, аш-һыу бешерһенме - уға тиңдәр табылмай.\nБыл донъяла Ниҙәр бар29.03.2016\nРәсәйҙә йәшәйеш минимумынан да аҙыраҡ килемгә көн күреүселәр 2014 йылда 16,1 миллион булһа, 2015 йылда 19,2 миллионға еткәндәр. Ҡурҡыныс һан инде, кемдер майына сыҙаша алмай интегә, шул уҡ ваҡытта халыҡтың 13,4 проценты аҡса еткерә алмай яфалана. Иң ярлы 10 процент рәсәйлеләрҙең килеме 10 процент байҙарҙыҡынан 16,8 тапҡыр кәм (1990 йылда 4,5 тапҡыр булған). ООН классификацияһы буйынса бындай айырма социаль тотороҡлолоҡ өсөн хәүефле, артта ҡалған илдәргә генә хас. «Эш биреүселәр менән етди һөйләшеүҙәр үткәрергә тура киләсәк, юғиһә, халыҡтың һатып алыу һәләте лә, сауҙа күләме лә ҡырҡа кәмей», - тип билдәләй РФ вице-премьеры Ольга Голодец.\n...дәүләт фәҡәт үҙе лә эш биреүсе, яллағандарҙы эш хаҡы менән артыҡ иркәләмәүе тураһында иҫкә төшөрөүе лә уңайһыҙыраҡ һымаҡ.\nҠартаямы һуң йөрәк!29.03.2016\nБала саҡта барыбыҙ ҙа теремек, йәштәр араһында ла спорт менән шөғөлләнеүселәр бихисап. Ә бына аҡһаҡал йәшенә еткәндә актив тормош алып барыу өсөн тән генә түгел, ҡаҡшамаҫ рух көсө лә кәрәктер.\nҮткән йома вете-рандарыбыҙ 8 фев-ралдән 21 мартҡа тиклем дауам иткән традицион спорт турнирына йомғаҡ яһаны. Район ветерандар советы рәйесе Марат Биктимеров танта-налы рәүештә миҙал-дар, грамоталар, бер аҙ аҡсалата пре-миялар тапшырҙы. Ҡатнашыусыларҙың байтаҡ булыуына, чем-пиондарҙың яңырып тороуына ҡәнәғәтлек белдерҙе.\nКүҙҙәрҙең сихри көсө03.03.2014\nКүҙҙәр - күңел көҙгөһө, ти халыҡ мәҡәле. Көн дауамында беҙ әллә нисәмә күҙҙәр менән осрашабыҙ. Ҡуңыр, йәшел, күк төүлөләр беҙҙе үҙ ҡарашы аша үткәрә. Үткәреп кенә ҡалмай, ә үҙҙәренең көсөн, энергияһын беҙгә ҡалдыра, йә, киреһенсә, үҙебеҙҙекен һурып ала. Кешегә күҙ тейеү осраҡтары борондан билдәле. Элекке замандарҙан алып кешелек цивилизацияһы күпкә алға китһә лә, был күренеш үҙенең актуаллеген юғалтмаған. Бөгөн дә беҙ бәләкәй балалар маңлайына ҡором һөртәбеҙ, әйберебеҙгә төйрәүес тағабыҙ, ҡот ҡойҙорабыҙ йә башҡа төрлө күҙегеүҙән һаҡлаусы саралар күрәбеҙ. Кем ҡараш көсөнә тиҙ бирелеүсән, кемдең күҙе тиҙ тейеүсән һәм уны нисек иүкәртергә?\nКүҙ тейеү күренешен ғилми күҙлектән сығып аңлатыусылар ҙа бар. Ул эниология (ЭнИО-энергоинформационный обмен), йәғни энергетик мәғлүмәт менән алышыу тип аталған фән эсендә ҡарала. Был фәнгә ярашлы, мейе эшмәкәрлеге һөҙөмтәһе булған уй һәм хистәр тулҡынлы энергетик тәбиғәткә эйә. Тулҡын икән - бушлыҡта тарала ала тигән һүҙ. Уй-фекерҙең материаль булыуы күптән мәғлүм. Тимәк, уға теүәл адрес, йәғни теге йә был кешенең һынын билдәләп, махсус тәғәйенләнгән урынға ебәрергә була. Һирәк кеше, аңлы рәүештә, саҡрымдар арауығында икенсе берәйһенә уй-фекер юллауға һәләтле. Күпселек быны аңһыҙ рәүештә башҡара. Насар, кире уй, ысын мәғәнәһендә, кешегә зыян килтерә ала. Ул һәр тере йәнде уратып алған аура йәки биополе тип аталған энергетик шарҙы үтеп инә һәм унда тишектәр яһай.\nЙыл йомғаҡтары барланды03.03.2014\n26 февралдә муниципаль район Советының 17-се ултырышы үтте. Көн тәртибендәге төп һорау - район Советы рәйесе Дамир Кәримовтың һәм район хакимиәте башлығы Фәрит Дәүләтгәрәевтың 2013 йылдағы эшмәкәрлек тураһында отчеттары. Дамир Усман улы беледереүенсә, район Советы 12 ултырыш үткәрә, төбәк тормошона ҡағылышлы 183 һорау ҡарала, тейешле ҡарарҙар ҡабул ителә. Вәкәләтле органдың төп бурысы - хоҡуҡи-норматив акттар ҡабул итеүҙән тыш, депутаттар һәр саҡ һайлаусылар менән тығыҙ бәйләнеш тота, граждандарҙы ҡабул итеү саралары даими ойошторола тип белдерҙе.


Мөхәррәм айы һәм Ғәшүрә байрамы » журнал Башкортостан кызы | Башҡортостан ҡыҙы журналы\nМөхәррәм айы һәм Ғәшүрә байрамы\nБисмил-ләһир-рахмәнир-рахим. Барыһына ла билдәле булыуынса, мосолмандарҙың ай календары күсеп йөрөй. Быйыл изге Мөхәррәм айы 22 сентябрҙә башлана һәм Ғәшүрә байрамы 1 октябргә тура килә.\nМөхәррәм айы – ислам календарында беренсе ай, йыл башы, сөнки уның беренсе көнөнән яңы йыл башлана. Мөхәррәм – тыйылған дүрт айҙың береһе. Ул үҙенсәлектәргә бай: беренсе көнөнән унына ҡәҙәр ураҙа тоторға ҡушыла һәм Ғәшүрә байрамы үткәрелә.\nРамаҙан айынан һуң ураҙа тотор өсөн иң ҡулайлы, яҡшы ваҡыт Мөхәррәм айы һанала. Әлбиттә, был айҙа ураҙа тотоу, изге ғәмәл ҡылыу фарыз. Мотлаҡ булмаһа ла, был айҙа ураҙа тотҡан өсөн, нәфел ураҙаға ҡарағанда, сауап күберәк яҙыла.\nМөхәррәм айының иң билдәле һәм изге унынсы көнө – Ғәшүрә байрамы. «Ғәшүрә» «ун» һанын аңлата. Был көндө Аллаһ Тәғәлә күкте, ерҙе, ғәреште, фәрештәләрҙе барлыҡҡа килтергән, тип бәйән ителә дини китаптарҙа. Уны Ҡөрьән уҡып, туған-тыумасаны ҡыуандырып, ураҙа тотоп үткәрергә ҡушыла. Ураҙа тотҡан өсөн үткән һәм алдағы йылдарҙың гонаһтары ғәфү ителә.\nПәйғәмбәребеҙ ғәләйһис-сәләм әйткәненән: «Әгәр бер кеше Ғәшүрә көнөндә балаларына вә йәмәғәтенә күңеллелек ҡылһа йәки яҡшы кейемдәр кейендерһә, йәки хәләл тәғәмдәр булдырһа, Аллаһ Тәғәлә уға вә уның балаларына һис тә мохтажлыҡ күрһәтмәҫ. Шулай уҡ хәйер-саҙаҡалар таратыу хуплана. Әгәр ҙә кемдер бер бөртөк хәйер бирһә, Аллаһ Тәғәлә уға шул бөртөк өсөн Ухуд тауы хәтлем сауап яҙа икән.\nҒәшүрә байрамында ун пәйғәмбәргә Аллаһ Тәғәләнән бәрәкәт бирелгән. Был көндө Ул атабыҙ Әҙәм ғәләйһис-сәләмде, Ибраһим пәйғәмбәрҙәрҙе яралтҡан. Фәҡәт ошо көндө Әҙәм ғәләйһис-сәләмдең тәүбәһе ҡабул ителгән, Нух пәйғәмбәрҙең кәмәһе ҡоро ергә килеп туҡтаған, Ибраһим пәйғәмбәр уттан ҡотҡарылған, Сөләймән пәйғәмбәр батша итеп ҡуйылған, Йонос пәйғәмбәр ҡырҡ көн балыҡ эсендә йөрөп, ҡарынынан сығарылған, Әйүп пәйғәмбәр ауырыуынан һауыҡҡан, Муса пәйғәмбәр халҡы – фирғәүен ғәскәренән, Йософ пәйғәмбәр төрмәнән азат ителгән, Яҡуп пәйғәмбәр улы Йософ менән күрешкән.\nБер кеше Ғәшүрә байрамы хөрмәтенә ғөсөл ҡойонһа, Аллаһ Тәғәлә уны төрлө ауырыуҙарҙан һаҡлар һәм бер ваҡытта ла сиргә дусар итмәҫ.\nКем дә кем Ғәшүрә кисен ғибәҙәт ҡылып һәм көнөн ураҙа тотоп үткәрә, Аллаһ Тәғәлә уны йән биргән саҡта үлем ғазабынан ҡурсалар.\nӘгәр ҙә кем дә кем Ғәшүрә байрамында ауырыуҙың хәлен белешеп барһа, ул барлыҡ Әҙәм балаларының хәлен белешкән кеүек сауапҡа эйә.\nӘгәр ҙә кемдер был көндө үҙенең ғаиләһенә йомарт булһа, Аллаһ та уға йыл буйы йомартлыҡ күрһәтәсәк.\nҒәшүрә көнөн ҡырағай йәнлектәр ҙә ураҙа тотоп үткәрә икән.\nХөрмәтле дин ҡәрҙәштәр! Әйҙәгеҙ, изге Мөхәррәм айын сауаплы үткәрергә әҙерләнәйек, Ғәшүрә байрамы күңелдәребеҙҙе нурландырһын. Күберәк изгелектәр эшләргә тырышайыҡ!\nИнтернеттан мәғлүмәттәр файҙаланылды.


Башта автор тураһында белешмә. И.Г. Георги 1729 йылда Трептов ҡалаһы янындағы ҙур булмаған Ваххгольцхаген ҡаласығында, протестант динле рухани ғаиләһендә тыуған. Штеттин ҡалаһындағы урта мәктәпте тамамлағас, үҫмер егет Упсаль университетында химия, медицина, минерология, ботаника, география фәндәрен тәрәндән өйрәнә. Университетты тамамлағандан һуң, үҙенең тыуған ҡалаһына фармацевт булып ҡайта. 1770 йылда Георгиҙы Петербург Фәндәр академияһына академик экспедицияларҙа ҡатнашырға саҡыралар. Ул И.П. Фальк менән берлектә, бер нисә йыл буйы Рәсәй региондары буйлап халыҡтарҙың тарихын, мәҙәниәтен өйрәнергә ғилми экспедицияға сыға. Башҡортостанда ла булырға тура килә. Башҡорт халҡын ентекләп өйрәнгәндән һуң, Георги, үҙенең ғилми эштәре араһына "Башҡорттар" исемле очеркын да индерә. Һеҙҙең иғтибарға ошо очерктан өҙөк тәҡдим итәбеҙ.\nБашҡорттар борон үҙҙәрен генә түгел, нуғайҙарҙы ла башҡорт тип атаған. Үҙҙәренең аңлатыуынса, был исем ҡорт, бал ҡорто атамаһынан, ә нуғайҙар, бүре һүҙенән килеп сыҡҡан, тип иҫбатлай. Ҡырғыҙҙар уларҙы истәк, йә булмаһа, үтәк тигән. Ҡайһы бер яҙыусылар башҡорттарҙы нуғайҙарҙан, икенселәре уларҙы боронғо болғарҙарҙан килеп сыҡҡан тип тә раҫлай. Әбүл Ғази Болғарияны Дәште Ҡыпсаҡ тип атай. Ҡыпсаҡ улысы Башҡортостанда бөгөнгө көндә лә бар. Бәлки, улар, ысынлап та, ҡыуылған болғарҙарға һыйынған нуғайҙарҙыр. Ләкин бер ҙә татарҙарға оҡшамағандар. Ҡарттар йәшәгән ерҙәрен Башҡорт йә Пашҡатыр ере тип атай, был боронғо Болғар ере була инде. Боронғо заманда улар үҙҙәренең хандары етәкселегендә Көньяҡ Себер буйҙарын гиҙгән. Ләкин, Себер яғы хандары уларҙы ҡыҫырыҡлағанға күрә, Волга һәм Урал буйҙарына килеп, ошонда таралып, Ҡаҙан ханлығы аҫтында йәшәй башлаған.\nХәҙерге Башҡортостанға Урал тауҙарының көньяғы инә. Был тау буйындағы ерҙәр уңдырышлы ҡара тупраҡҡа, урманға, балыҡлы йылға-күлдәргә бик бай. Ул электән Ҡаҙан, Себер һәм Нуғай даруғаһына бүленгән.\nРус дәүләте батшаһы Иван Васильевич Ҡаҙан батшалығын ҡыйратҡандан һуң, башҡорттар үҙ теләктәре менән Рәсәйгә ҡушылды һәм, рус дәүләте ҡушыуынса, Өфө ҡалаһын төҙөнө. Ошонан һуң улар йыш ҡына Рәсәй дәүләтенә ҡаршы баш күтәрҙе, бигерәк тә 1676, 1708, 1735 йылдарҙы әйтеп китмәү мөмкин түгел. Рәсәй дәүләте йыш ҡына болаларҙы баҫтырып торҙо. Бынан һуң башҡорттар көсһөҙләнде, ләкин күпмелер ваҡыттан аяҡҡа баҫҡас, тағы ла баш күтәрә ине. Рус батшаһы Башҡорттарҙың фетнәһенә ҡаршы торор өсөн Башҡортостан ерлегенә ҙур булмаған ағас ҡәлғәләр төҙөттө. Был атта һыбай көйө генә һуғышҡан башҡорттар төркөмөнә ҡаршы тора алырлыҡ ине. 1774 йылда, алдан йыш ҡына ризаһыҙлыҡ белдереп торған башҡорттар, ҙур бер төркөмгә йыйылып баш күтәрҙе, ләкин, еңелгәндән һуң улар Рәсәй дәүләтенә кире баш эйҙе.\nБашҡортостан ере улыстарға бүленә, ҡайһы бер улыстар үҙ-ара аймаҡтарға берләшеп йәшәй һәм, билдәле бер кимәлдә, ер менән идаралыҡ итә. Уларҙың борондан инде хандары юҡ. Хатта дворяндары ла бик аҙ ҡалған, баш ихтилалдарҙан һуң улар күпкә кәмегән. Ул осорҙа һәр улыс үҙҙәренең араһынан бер йә бер нисә старшина һайлап, үҙҙәренә башлыҡ итеп ҡуя. Һәр старшинаға Ырымбур губернаһы канцелярияһынан, мишәрҙәр тарафынан хаттар, указдар һәм башҡа ҡағыҙҙар бирелә. Старшина был хаттарҙы халыҡҡа уҡып, аңлатып ҡына ҡалмай, ҡушылған эштең үтәлеүенә лә яуаплы. Улар бөтәһе 34 улыстан, һәм 1770 йылда иҫәпләнеүенсә, 27000 аймаҡтан тора.\nБашҡорттар йөҙгә бер аҙ татарҙарға оҡшай, ләкин бер аҙ яҫыраҡ йөҙлө. Кәүҙәгә лә улар мыҡтыраҡ. Ҡолаҡтары ҙурыраҡ, күҙҙәре бәләкәй, ирҙәре һары һаҡаллы. Улар тәбиғәт тарафынан иҫ киткес аҡылға эйә, шулай уҡ уларға үҙһүҙлелек, саялыҡ, ышанмаусанлыҡ, ҡырыҫлыҡ та хас. Шул яғы менән ҡурҡыныс был халыҡ...\nТелдәре татар теленә оҡшаш, ләкин Ҡаҙан яҙмалары менән бөтөнләй тап килмәй. Уҡытыу эштәре лә бында ул тиклем алып барылмай. Сөнки дин әһелдәрен, уҡытыусыларҙы үҙҙәренең араһынан һайлап ҡуялар.\nҺәр ғаиләгә һалым һалына. Улар аҡсалата ғына түгел, ниндәйҙер кимәлдә бал, кәрәҙ һәм башҡа кәрәк-яраҡ йыйып тапшырып торорға тейеш була. 1741 йылда баш күтәреүҙәр баҫтырылғас, башҡорттарға ла, казактар кеүек, ил сигендә хеҙмәт итеү, хеҙмәткә үҙ аттары, кейем-һалым, ҡорал кәрәк-яраҡтары менән барыу ҡаралған. Шулай булыуға ҡарамаҫтан, башҡорттарға, казактарға ҡараған кеүек, нәфрәт менән ҡарағандар. Тоҙ өсөн һалымдан азат ителгәндән һуң, улар, элекке кеүек тоҙҙо йылға буйҙарынан бушлай түгел, ә хөкүмәттән һатып алырға тейеш була.\nХәрби хеҙмәткә үҙҙәренә старшина, унбашы, иллебашы, йөҙбашы һ.б. һайлай. Ә уларға полк башлыҡтары итеп Рәсәй етәкселәре старшиналарҙың иң яҡшыларын ғына һайлап ҡуя.\nБашҡорт яугирҙарының һәр береһе үҙенең яу кейеме һәм ҡоралы менән хеҙмәткә бара. Башҡа яугирҙар походҡа ҡылыс, мылтыҡ йә пистолет менән сыҡһа, башҡорт батыры уҡ-ян, һөңгө, тимерҙән баш кейеме, ҡыйбатлы һәм ауыр дүңгәләктәрҙән яһалған тимер күлдәк (бөтәһендә лә булмаған), айыу йә башҡа хайуан тиреһенән яһалған, илле уҡ һыйҙырышлы уҡ һауыты һ.б. яу кәрәк-ярағы менән барған. Уларҙың аттары ла сыныҡҡан һәм өйрәтелгән була. Башҡорт егеттәре атта сабып барышлай уҡтан мәргән ата. Улар аҙ һанлы булһалар ҙа, юлда осраған үҙҙәренән күпкә артығыраҡ ҡырғыҙҙарҙы ҡыйрата алған. Башҡорт ғәскәрҙәре ашау яғына запасһыҙ һәм башҡа кәрәкле әйберҙәрһеҙ оҙаҡ ваҡыт юлда йә ҡырғыҙ далаларында йөрөй алған. Шуға күрә лә рус етәкселәре карауандарҙы талаусы ҡырғыҙҙарға ҡаршы башҡорттарҙы ебәрергә тырышҡан. Башҡорт һуғышсыларының ҡылыҡтары улар өсөн сәйер тойола. Һәр башҡорт һуғышсыһы ниндәй кейем тегеп кейә ала, шул кейемдә йөрөй. Үҙҙәре менән аттарына тағып киптерелгән икмәк ҡатылары, алып йөрөй алғанса, талҡан һ.б. әллә ниндәй ризыҡтар йөрөтә. Һәр йөҙбашының үҙ тамғаһы була. Ләкин һыбайлылар отрядҡа теҙелеп хәрәкәт итмәй. Ялға туҡтағанда ғына һәр кем үҙ отряды менән бергә була.\nБашҡорт халҡы Рәсәй дәүләтенә ҡушылғанға тиклем һәм ҡушылғандан һуң да күсмә тормош алып бара. Бик һирәктәре генә ер эшкәртеү менән шөғөлләнә. Улар ҡышын ағас өйҙәрендә йәшәһә, йәй көнө ҡырҙа тирмәләрҙә йәшәй.\nҠышҡылыҡҡа ауылдарын һыу буйына төҙөгәнгә ҡарағанда, ағаслыҡ эсенә төҙөүҙе яҡшыраҡ күрәләр. Шуға ла уларға ҡышын ҡар һыуын иретеп эсергә тура килә. Ауылдарҙа 10-дан алып 50-гә ҡәҙәр өй була. Бындағы өйҙәр бүрәнәләрҙән төҙөлгән. Урындыҡ аҫты йыш ҡына йәш мал тотоу өсөн ҡулланыла. Мейес балсыҡ менән һылана ла, һайғауҙар менән уратып алына. Мейескә суйын ҡаҙан беркетелә. Ишектәр бик тәпәш, хатта сүкәйеп үтергә кәрәк, ә тәҙрәләргә хайуандарҙың ҡарынын йә майға манылған сепрәк һуҙып эленә. Һәр йорттоң ҙур булмаған дүрт мөйөшлө келәте була. Әгәр ҙә инде йәшәгән урындарына ҡарағанда башҡа урын нығыраҡ оҡшай икән, әйберҙәрен йыялар ҙа, шул урынға күсенәләр. Ниндәй старшинаның кешеләре күсә, был урынға шул старшинаның исеме бирелә, мәҫәлән, Солтанов, Әхмәтов һ.б.\nЙәйге йәйләүҙәрҙә 5-тән алып 20 тирмәгә тиклем тирмә ҡорола. Ґур ауылдар бер нисә йәйләүгә бүленә. Тирмәләр түңәрәк формаһында, стенаһы ағас рәшәткәләрҙән дүрт футҡа тиклем төҙөлә. Тирмәне кейеҙ менән көпләйҙәр һәм арҡандар менән нығытыла. Бейек Урал тауы баштарында йәшәгән башҡорттар тирмәләрен дүрт мөйөшлө итеп ҡора. Һарыҡ көтмәгәнгә күрә, тирмәләрен туҙ менән уратып алалар. Тирмә уртаһында усаҡ яғыр өсөн таған, йә булмаһа, ҡаҙан элер өсөн сынйыр ҡуйыла.\nЯҙылған: 30.01.18 | Ҡаралған: 423


Башҡортостанда йәшәүселәр дауаханаға ятҡан осраҡта балаларын ваҡытлыса «Ғаилә» үҙәктәрендә ҡалдырырға мөмкин // Йәмғиәт | новости башинформ.рф\n22:25, 28 октября 2020 Йәмғиәт\nРеспублика хеҙмәттәренең адрестарын һәм телефондарын һылтанма буйынса табырға мөмкин.\nУчреждениела баланы педагогтар һәм белгестәр күҙәтә. Ул алты тапҡыр туҡланыу, кейем-һалым менән тулыһынса дәүләт тәьминәтендә була, дәрестәргә йөрөй һәм туғандары, яҡындары менән бәйләнешкә сығыу мөмкинлегенә эйә.\nАта-әсә баланың хәле тураһында белеп тора. Уны теләгән ваҡытта өйгә алып ҡайтырға мөмкин.\nТеги: социаль хеҙмәттәр


Өфө менән икәүҙән-икәү | ГТРК «Башкортостан» — Новости Уфы и РБ\n30 апреля 2019 — 13:59 ГТРК «Башкортостан»\nБыйыл халыҡ-ара һәйкәлдәр һәм иҫтәлекле урындар көнөн «Боронғо Өфө» тарихи-мәҙәни музей-ҡурсаулығы үҙенсәлекле итеп ойошторҙо. Республика рәссамдары тәүҙә Өфөнөң боронғо йорттарына һүрәтләмә эшләне, аҙаҡ уларҙы киндер туҡымаға күсереп күргәҙмә ойошторҙо. Бер аҙна эсендә Башҡортостандың егерменән ашыу рәссамы мәҙәни мираҫ булып һаҡланған – иҫтәлекле биналарҙы һүрәтләне. Был объекттар эсенә тарихи урында һаҡланған архитектура һәйкәлдәре, тергеҙеүҙе талап иткән йорттар, реставрацияланып халыҡҡа ҡайтарылған биналар инде. Рәссамдарға ҡала буйлап экскурция ойошторҙолар. Тарихи биналар янында туҡтап, уларҙы ярты сәғәт эсендә һүрәтләп, иҫтәлеккә фотоға төшөү мөмкинлеге лә булды. Рәссамдар һүрәтләгән бар биналарға ла 19-20 быуатта нигеҙ һалынған. Бына ошо ике ҡатлы мөһәббәт йортта сауҙагәр Кастерин йәшәгән була….. ул иһә 20-се быуаттың беренсе ун йыллығында төҙөлгән. «Боронғо Өфө» тарихи-мәҙәни музей-ҡурсаулығы республика дәүләт бюджет учреждениеһы директоры Гәүһәр Тимерхан ҡыҙы билдәләүенсә, төп маҡсат – ошо матур эштәрҙе халыҡҡа еткереү, Өфөнөң үҙенсәлекле йөҙөн һаҡлап ҡалыу. Бер аҙна элек һүрәтләнгән картиналарҙың иң яҡшыларын һайлап күргәҙмә ойошторолдо. Ойоштороусылар өфөлөләрҙе һәм ҡала ҡунаҡтарын ВДНХ-ЭКСПОла ойошторолған күргәҙмәлә 12-се майға тиклем көтөп ҡала.


Йәштәр өсөн квест-уйын\nРеспублика көнө уңайынан «Берҙәм Рәсәй»ҙең «Йәштәр гвардияһы» «Аҫылташ» йәштәр бренды сиктәрендә квест-уйын үткәрҙе. Ҡунаҡхана алдында уларҙы сағыу милли кейемдәрҙәге ҡыҙҙар һәм егеттәр ҡаршы алды.\nҠатнашыусыларҙы Башҡортостан тарихы буйынса төрлө һорауҙар менән уйын станциялары көтә ине. Еңеү өсөн командаларға нисек тә күберәк мәрәй йыйырға кәрәк. Мауыҡтырғыс сәйәхәт береһен дә битараф ҡалдырмағандыр. Йәштәр ҙур ҡәнәғәтлек менән бирелгән эштәрҙе башҡарҙы, башҡорт әҙәбиәте, башҡорт халҡының тарихы, республиканы данлаған һәм уның үҫеше өсөн күп көс һалған шәхестәр, милли символикалар, иҫтәлекле урындар тураһындағы һорауҙарға яуап бирҙе. Иң ауыр станцияларҙың береһе – республика райондарының гербтары һәм флагтары. Барыһын да ҡайҙан белеп бөтәһең инде?\n– «Минең республикам» квест-уйыны йәштәрҙе Башҡортостандың тарихын һәм мәҙәниәтен өйрәтеүгә йүнәлдерелгән. Уйын аша ҡатнашыусыларҙың милли йолаларға, һөнәрҙәребеҙгә, әҙәбиәткә ҡыҙыҡһыныуы артасаҡ һәм ошондай саралар артабан да уҙғарыласаҡ, – ти ойоштороу комитеты ағзаһы, Башҡортостандағы «Берҙәм Рәсәй»ҙең «Йәштәр гвардияһы» етәксеһе


Сибайҙа Бөйөк Еңеүҙең 70 йыллығына арналған республика марафоны сиктәрендә Мәңгелек ут капсулаһын тапшырыу тантанаһы үтте\nАкция 2 февралдә Өфөнөң «Еңеү» паркында старт алғайны. Был датаның һайланыуы осраҡлы түгел, 72 йыл элек тап ошо көндә Сталинград алышы башланған. Мәңгелек ут капсулаһын республиканың 15 муниципаль районы ҡабул итәсәк. Сибайға мәңгелек ут сатҡыһы Йылайыр районынан килде. Ҡаланың Мемориаль комплексы янына ветерандар, ҡала халҡы, кадет корпустары уҡыусылары йыйылды. Тантанала Еңеү уты Дыуан һәм Баймаҡ районы вәкилдәренә тапшырылды.\nСараға йыйылыусылар һуғыш ҡорбандарын бер минтут тынлыҡ менән иҫкә алды һәм яу ҡырҙарында ятып ҡалған яҡташтар иҫтәлегенә асылған мемориалға сәскәләр һалды. Артабан осрашыу Сибай филармонияһында дауам итте. Сәхнәлә Сибай ҡалаһы һәм Баймаҡ районы вәкилдәре «Еңеү салюты» республика конкурсына әҙерләнгән программалары менән сығыш яһаны.


Белорет районында Шайморатов генерал һәм кавалерия яугирҙары рухына мәсеттә аят уҡынылар | Всемирный курултай башкир\nБелорет районында Шайморатов генерал һәм кавалерия яугирҙары рухына мәсеттә аят уҡынылар\nҠаһарман ауылынан Кинйәбай Шәрипов данлыҡлы 112-се Башҡорт кавалерия дивизияһында хеҙмәт итә. Ауылдаштары Бөйөк Ватан һуғышы ветеранын һәм уның яуҙаштарын хөрмәтләп иҫкә алды.\nАуылда ҙур йыйын, байрамға төрлө төбәктәрҙән ҡунаҡтар йыйылған.\n“Рухи – патриотик тәрбиәнең юҡтыр сиктәре” исеме аҫтында башҡорт теле һәм әҙәбиәте уҡытыусыларының күсмә семинары үтте. Ҡаһарман мәктәбендә балалар музыка менән дә етди шөғөлләнә. Әүжән балалар музыка мәктәбенең гитара, думбыра, баян кластары эшләй. Йәш артистар ҡунаҡтар алдында сығыш яһаны.\nҠаһарман ауылында тырыш, уңған һәм ижади кешеләр йәшәй. Оҫталарҙың конкурс-йәрминкәһе быға дәлил. Хужабикәләр ҡул эштәрен сығарған, мейес сығарыусы Мәүлит Нәжметдинов та һөнәренең үҙенсәлектәре тураһында һөйләне.\nАуыл кешеләре уҡырға ла әүәҫ, үҙҙәре лә яҙыша. Ҡаһарманда тыуып үҫкән 4 кешенең яңыраҡ китабы донъя күргән. Мәғариф ветераны Ҡасим Нафиҡов ” Шәғәли Шаҡман төйәге – Ҡаһарман” китабында ауыл тарихын һүрәтләй. Гөлбикә Ғиниәтуллина яңы пьеса ижад иткән, Лениза Ноғоманованың әкиәттәр һәм шиғырҙар, хәрби летчик Сабир Шәриповтың “Һауаларҙа яҙылған яҙмыш” китабы исем туйы үтте.\nҠаһарман ауылы халҡы республика кимәлендә үткән проекттарҙан ситтә ҡалмай.Был йыйындағы саралар “Айыҡ ауыл” конкурсы сиктәрендә лә уҙҙы. Эскелектең зыяны тураһында һөйләшеү булды, Белорет ҡалаһының Аноним эскеселәр клубы вәкилдәре ауыл халҡының һорауҙарына аныҡ яуаптар бирҙе.\nЯңы йыл байрамына эсеүен ташлағандарға, кибеттә спиртлы эсемлектәр һатыуын туҡтатҡандарға ойоштороусы Зәйнәп Собханғолова бүләктәр әҙерләгән. Уның был башланғысын ауылдаштары хуплап ҡаршы ала.\n« Нижний Тагилда – башҡорт бейеүҙәре/Башкирские танцы в Нижнем Тагиле\nРостов өлкәһендә башҡорт халҡының хәрби йолаларына бағышланған күргәҙмә асылды »


«Өфөм – минең гүзәл баш ҡалам...» » Архив газеты "Йәшлек"\nРишат ДИХИН, БДУ-ның IV курс студенты:\n– Үҙем Асҡын районының Урмияҙ ауылынан булһам да, дүрт йыл эсендә Өфө яратҡан ҡалама әйләнде. Рәсәйҙең күп ҡалаларында, хатта сит илдәрҙә булғаным бар, ләкин Башҡортостандың баш ҡалаһы Өфөгә тиңләрлек урын осратманым. Ни тиһәң дә, Өфө күңелгә яҡын. Тағы ла бында үҙ-үҙеңде табырға бөтә мөмкинлек бар.\nИлебеҙ быйыл 12 июнь – Рәсәй көнө байрамын ҙур еңеүҙәр менән ҡаршылай. Был еңеүҙәр дөйөм халыҡтың өлөшө тип иҫәпләйем һәм шул йәһәттән сикһеҙ ғорурлыҡ тойғоһо кисерәм. Киләсәктә лә ил күләмендәге ҙур байрамды ҙур еңеүҙәр менән ҡаршыларға насип булһын.\nАйрат СӘМИҒУЛЛИН, 59 йәштә, шәхси эшҡыуар:\n– Өфө – минең йәшлегем ҡалаһы. Борай районынан белем алам тип килгән егетте үҙенә һыйындырҙы ул. Башта – техникум, һуңынан институт тамамланым. Һөнәрем буйынса 40 йыл Өфө моторҙар эшләү берекмәһендә хеҙмәт иттем. Әлеге көндә үҙемдең шәхси эшемде асып ебәрҙем. Ошо дәүер эсендә Өфө ысын мәғәнәһендә тыуған ҡалама әүерелде. Баш ҡаланы йәшеллеккә күмелеп ултырғаны өсөн яратам.\nӘ Рәсәй көнөн йылдағыса ҙур шатлыҡ менән ҡаршылайым. Уртаҡ йортобоҙ байрамы бер кемде лә битараф ҡалдырырға тейеш түгел, минеңсә.\nКатя, 21 йәш:\n– Өфө ҡыҙы булғаным өсөн яратам мин баш ҡалабыҙҙы. Ошо гүзәл ҡалала тыуып үҫеп, белем алып, үҙ аллы тормошҡа аяҡ баҫҡаныма һөйөнөп бөтә алмайым. Өфө бит йылдан-йыл үҫешә, күркәмләнә бара, ә был беҙ, йәштәр өсөн, тик ҡыуаныслы күренеш.\nРәсәй көнө байрамында баш ҡалабыҙ тағы ла матурлана, байрам төҫөнә инә. Йыл һайын йәмле ял бүләк иткәнең өсөн рәхмәт һиңә, Өфөм!\nАзамат ИСМӘҒИЛЕВ яҙып алды.\nҺөйгәнем атай булыуҙан ҡурҡты\nБерҙәмлеккә әйҙәүсе көн\nТартырғамы, тартмаҫҡамы – һәр кемдең &# ...


Себер тракты — Башҡорт Википедияһы\nСебер тракты картаһы.\nСебер тракты (икенсе төрлө: Төп Себер почта тракты, Оло Себер тракты, Оло тракт, Бөйөк тракт, Мәскәү тракты, Мәскәү-Иркутск тракты, Мәскәү-Себер тракты, Һигеҙенсе дәүләт юлы йәки Батша юлы) — Европа Рәсәйе һәм Себер аша Ҡытайҙың сиктәренә тиклем боронғо ҡоро ер маршруты. Верхнеудинскиҙән Нерчинскиға һәм Кяхтаға ике тармаҡ менән тамамлана. Мәскәүҙән Пекинға тиклем юл оҙонлоғо — 8332 саҡрым (башҡа мәғлүмәттәр буйынса — 8839 саҡрым).\n2 Сәй ҡаруан сауҙаһы\nЕвропа Рәсәйе менән Себер араһында юлдар булмау сәбәпле бик оҙаҡ ваҡыт бәйләнеш һыу юлдары буйынса үтәлгән. Ҡоро ер юлдарынан Бабинов юлы булған, унан алда — Чердын юлы. Ҡаҙандан Алабуға аша Соликамскиға Арса юлы һалына. 1689 йылда Рәсәй менән Ҡытай араһында рәсми рәүештә бәйләнештәргә нигеҙ һалған беренсе Нерчинск килешеүе төҙөлә. Сауҙа талаптары тулы ҡанлы транспорт коридорын булдырыу тураһындағы мәсьәләне ҡалҡытып сығара. 1689 йылдың 12 (22) ноябрендә Мәскәү мәнән Себер араһында тракт төҙөү буйынса батгша указы сыға, әммә был ҡарар ҡырҡ йыл дауамында ҡағыҙҙа ғына ҡала.\nПётр I осоронда Европанан Азияға юл элеккесә күп төрлө ҡоро ер юлдарынан, һөйрәмә ер (волок), һыу юлынан торған. Әлеге маршрут буйынса сәйәхәт итеү прототоп Аввакум тарафынан «Житиела» һәм «Робинзон Крузоның» икенсе өлөшөндә тасуирланған.\nАнгара йылғаһы аша кисеп сығыу урыны\n1725 йылда Ҡытайға граф Рагузинский Савва-Владиславич етәкселегендәге илселек ебәрелә. Ике йыл һөйләшеүҙәр һөҙөмтәһендә 1727 йылда буласаҡ Кяхта ҡалаһы эргәһендә сик булдырыу тураһында Буринск килешеүенә ҡул ҡуйыла, шулай уҡ Рәсәй менән Ҡытай араһындағы сәйәси һәм сауҙа мөнәсәбәттәрен яйға һалған Кяхта килешеүенә лә. Ниһайәт, өс йыл үткәс, хөкүмәт Себер трактын төҙөү буйынса эштәр башлай; төҙөлөш XIX быуат уртаһында ғына тамамлана.\nСебер тракты Мәскәүҙән Муром, Арзамас, Козьмодемьянск, Ҡазан, Уҫы, Пермь, Көңгөр, Екатеринбург, Төмән, Тубыл, Оло Укалар (элекке Рыбино, унда «Мәскәү-Себер тракты» музей-ҡурсаулығы), Тара, Каинск, Колывань, Томск аша үтә. Артабан төньяҡ тармағы — Енисейск, Якутск, Охотск аша , ә көньяҡ тармағы — Иркутск, Верхнеудинск аша бара. Верхнеудинскиҙән һуң юл тағы ла икегә бүленә: көнсығышҡа табан Нерчинскиға һәм Шилка һәм Амур буйлап бара, ә икенсеһе көньяҡҡа Кяхтаға тиклем борола, Цин империяһына тиклем. Нәҡ ошо көньяҡ тармаҡ «бөйөк сәй юлы» тип аталған. Артабан сәй һатыусылар Эске Монголия далаларын киҫеп үтеп — Ҡытай ҡапҡалары булып һаналған [Бөйөк Ҡытай диуары]]ның иң мөһим заставаһына — Калганға килгәндәр.\nXVIII быуат уртаһында тракт юлы көньяҡҡараҡ үҙгәрә: Төмәндән ул Ялуторовск, Ишим,Тюкалинск, Омск, Томск, Ачинск һәм Красноярск аша һәм Иркутскиға тиклем барған һәм артабан элеккесә.\nXIX быуат аҙағында Себер тракты Рәсәй иҡтисадының ихтыяжын ҡәнәғәтләндерә алмай, шуға күрә Транссебер тимер юлы магистрален төҙөргә кәрәк була.\nСәй ҡаруан сауҙаһы[үҙгәртергә | вики-тексты үҙгәртергә]\nТракттың көнсығыш өлөшө — Себерҙән алып Калганға тиклем — Бөйөк Ебәк юлдың аналогияһы буйынса яңы историографияла «Бөйөк сәй юлы» исемен ала. Әлеге юлдан Рәсәйгә ҡаруандар менән сәй алып килгәндәр.\n1727 йылғы Буринск килешеүенә ҡул ҡуйғандан һуң урыҫ-ҡытай сигендә Троицкосавск ҡалаһының төҙөлөшө башлан, уның эргәһендә Кяхта урыҫ сауҙа биҫтәһе һәм Маймачен ҡытай сауҙа ҡалаһы барлыҡҡа килә. Ошонан илдәр араһындағы әүҙем сауҙа әйләнеше башланып китә, ул 300 йыл дауамында бара. 1787-се йылда Рәсәйҙә сәй сауҙа компанияһына нигеҙ һалына — «Перлов улдары менән». Һуңыраҡ сәй һатыусыларҙың айырым бер төркөмө барлыҡҡа килә — «сәйнүктәр». Ошо ваҡыттан сәйҙе баш ҡалаларҙа һәм уларға яҡын урынлашҡан ҡалаларҙа ғына түгел, Рәсәйҙең башҡа төбәктәрендә лә һата башлайҙар.\nВаҡ-төйәк баҙары. Иркутск (XIX быуат).\nСәй юлы Ухань ҡалаһынан башлана һәм бер нисә ҡоро ер һәм һыу маршруттарына тармаҡлана, улар өс илдең 150 ҡалаһы аша үтә. Ҡоро ер маршруттарының иң әһәмиәтле пункттары: Тяньмэнь, Юэкоу, Цзинчжоу, Шаян, Тайгу, Синсянь, Шаньинь, Датун, Калган (хәҙер Чжанцзякоу), Пекин, Чжанбэй, Ундерхаан, Мурэн,Хух- Хото, Улан-Хур, Замын-Уула, Эрдэнэ, Урген, Айраг, Чойр, Баян, Налайх, Урга (хәҙер Улан-Батор), Дархан, Маймачен (хәҙер Алтанбулак), Троицкосавск (хәҙер Кяхта), Селенгинск, Верхнеудинск (хәҙер Улан-Удэ), Кабанск, Мысовой (хәҙер Бабушкин), Слюдянка, Иркутск, Нижнеудинск, Илимск, Енисейск, Полоцк.\nҺыу — ҡоро ер маршруты Янцзы (Хуанша, Цзюйцзян, Чичжоу, Жэньцзян аша) Шанхайға тиклем бара, артабан — Порт-Артур (хәҙер Люйшунькоу), Вафандянь, Гайчжоу, Дашицяо, Хайчэн, Ляоян, Мукден (хәҙер Шэньян), Телин, Сыпин, Чанчунь, Харбин, Чжаодун, Дацин, Лунцзян, Цицикар, Хайлар, Нерчинск. Верхнеудинскиҙә ике маршрут тоташҡандар.\nИркутскиҙән Лена йылғаһы буйлап, Якутск аша Аляскаға юлдың иң ҙур тармағы бара.\nБайкал районында Хамар-Дабан (Удунгинск, Иванов, Хамар-Дабанск, Игумновск тракты, Байкал тирәләй юл) ҡоро ер юлдары ғәмәлдә була, шулай уҡ Байкал һәм Селенга аша һыу юлдары.\nҠытай сәйен алып килеү өсөн башҡа юлдар ҙа булған. Тауарҙың бер аҙы боронғо Бөйөк Ебәк юлынан — Урта Азия аша — килгән. Һуңғараҡ сәйҙе шулай уҡ Суэц каналы һәм Одесса диңгеҙ юлдары менән ебәрәләр. Приморьеға сәйҙе Владивосток аша еткергәндәр. Башҡа илдәргә сәй диңгеҙ юлы аша эләккән. Шанхайҙан маршруттар Лондонға, Ливерпулгә, Бостонға илткәндәр.\nУрыҫ сәй тарихы өсөн 1903 йыл бик мөһим була — Транссебер тимер юл магистрале төҙөлөп бөтә һәм, шулай итеп, ҡаруан сауҙаһы ла тамамлана. Ошоноң менән бергә, сәй Рәсәйгә тиҙерәк килтерелә һәм уның хаҡы күпкә арзаная, халыҡ араһында сәй эсеү йолаһы тарала.\nСебер тракты ҡала үҫешенә, дөйөм алғанда, бөтә Себерҙең үҫешенә ҙур йоғонто яһай.\nҠазанда Себер тракт урамы бар — ул урамдан Арса яғына ҡаланан сығып китеү мөмкинлеге бар.\nПермдә Кама йылғаһының ярынан ҡала үҙәге аша көнсығышҡа табан үткән Себер урамы бар. Урамда Дворян йыйылышы, губернатор йорто, застава, «Ҡала ситендәге баҡса» (хәҙер ул Горький исемендәге баҡса), төрмә. Ошо урамдан Көңгөр яғына сығып китергә мөмкин.\nКөңгөрҙә Себер тракты бар — урамдан Екатеринбург ҡалаһы яғына сығып китергә була.\nЕкатеринбургта шулай уҡ Себер тракты урамы бар. Екатеринбург — Төмән Р351 автотрассаһын Свердловск өлкәһе халҡы Себер тракты тип йөрөтә.\nТөмәндә Мәскәү тракты урамы бар (элекке тубыл тракты). 2015 йылда төмән активисы Төмәндән Тубылға тиклем туристар өсөн әлеге маршрутты популярлаштырыу маҡсатында йәйәүләп үтә.\nТомскиҙа Себер тракты урамы иҫтәлегенә ике урам исеме һаҡланып ҡалған — Иркутск тракты, һәм Мәскәү тракты.\nОмск өлкәһендә Себер трактының бер нисә участкаһы бар (Секменев, Новологинов, Зудилов, Орлов, Радищев, Кушайлы, Оло Укалар — Становка участкаһы һәм башҡалар), улар урындағы әһәмиттәге тарих ҡомартҡылары булып һанала.\nКрасноярскиҙа федераль «Себер» автотрассаһының көнбайыш йүнәлеше һәр ваҡыт Мәскәү тракты тип аталды, әммә аҙаҡҡы ваҡыт ҡулланыштан сығып бара.\nАнгарскиҙа Мәскәү урамы бар, ул тарихи трактҡа тиң. 1965 йылда халыҡ иғәнәһенә урамдың башында сәйәси тотҡондарға һәйкәл ҡуйылған, сөнки ошо тракттан каторжандар үткән.\nСебер трактына дүрт музей арналған: Удмуртия Республикаһының Дебесы ауылында (1991), Татарстан Республикаһының Ҡарадыуан ауылында, Омск өлкәһенең Большие Уки ауылында, Удмуртия Республикаһының Игра районы Бачки ауылында (2000).\n↑ Ермак Кристина. Житель Тюмени откроет новый туристический маршрут: 61-летний Борис Воронцов пройдёт около 350 километров за 10 дней, Наша Газета Тюмень (14.03.2015). 26 август 2017 тикшерелгән.\n↑ Музей «Этапный пункт», деревня Бачкеево 2017 йылдың 20 сентябрь көнөндә архивланған.\nМузей истории Московско-Сибирского тракта Большеуковского муниципального района Омской области 2011 йылдың 27 декабрь көнөндә архивланған.\nhttps://ba.wikipedia.org/w/index.php?title=Себер_тракты&oldid=1104189 ҡабул ителгән\nБыл бит һуңғы тапҡыр 06:50 3 ғинуар 2022 үҙгәртелгән.


Тамашасы уны белә, ярата һәм юғары баһалай\nӘлфиә Кәримова тиҙ арала яңы ролгә инеү оҫтаһы, ул төрлө\nбитлекте үҙендә һынап ҡарай. Һәм ул барлыҡҡа килтергән сәхн ә образдарының һәр береһе "тере" һәм гүзәл. Шат күңелле, ғаш иҡ Джульеттанан (Шарль Гуно "Джульетта вальсы") ул күҙ асып\nйомғансы мөһәбәт Төн Батшабикәһенә ( Вольфганг Моцарт\n"Тылсымлы флейта") йәки тауышында ҡылған шыбырҙауы яңғыраған моңһоу башҡорт һылыуына әүерелә...\nБашҡорт дәүләт филармонияһының Орган залында йәш булыуына ҡарамаҫтан, бик күптәргә билдәле йырсының миҙгел ябылыуға арналған концерты үтте. Әлфиә Кәримова - музыкант -\nбашҡарыусыларҙың Нариман Сабитов исемендәге асыҡ конкурсы, Ғәзиз Әлмөхәмәтов исемендәге асыҡ республика конкурсы, Төньяҡ Кавказ йырсылар конкурсы (Нальчик), Рөстәм Яхин\nисемендәге Халыҡ - ара камера йырсылары конкурсы (Ҡазан), "Гәрәбә һандуғас" Халыҡ - ара камера йырсылары конкурсы (Калининград) лауреаты. Ул һирәк осраусы колоратур сопрано тауышҡа эйә. Был бик юғары һәм, опера сәнғәтен һөйөүселәр билдәләүенсә, иң матур ҡатын - ҡыҙҙар тауышы. Уны нимә менән\nгенә сағыштырмайҙар! Шишмә сылтырауы, һандуғас моңо, аҫыл таштар сыңлауы тиҙәр уны!\nҺәм Александр Алябьевтың "Һандуғас" романсын Әлфиә юҡҡа ғына үҙ репертуарында иң уңышлы йырҙарҙың береһе тип һанамайҙыр. Бөгөн был йырын ул "бисҡа" башҡарҙы. Башҡортостандың атҡаҙанған органсыһы Владислав Мортазин кис дауамында органда уйнаһа, рояль артына күсеп ултырҙы, ә Инна Фоменко ҡулына флейта алды.\n- Минең тауышым һәм флейта моңо тембры буйынса оҡшаш. Улар берләшкәндә ҡыҙыҡлы музыкаль эффект барлыҡҡа килә, - тип һөйләй солистка "БАШвестЪ" гәзитенә. - Тамашасыларға был\nныҡ тәьҫир итә. Уны залдың реакцияһынан да күреп була.\nЗалдағы мөхит ысынлап та бик йылы. Иоганн Бах, Вольфганг\nМоцарт, Шарль Гуно, Винченцо Беллини, шулай уҡ Сергей\nРахманинов, Николай Римский - Корсаков музыкаһы Әлфиә Кәримованың көслө, төрлө төҫтәргә бай тауышы менән ҡушылып, барыһына ла лә сағыу тәьҫораттар бүләк итте. БР атҡаҙанған органсыһы Владислав Мортазин, халыҡ - ара конкурс лауреаттары, скрипкасы Марат Ғабдуллин һәм флейтала уйнаусы Инна Фоменконан торған музыканттар составы ла быға булышлыҡ итте.\nӘлфиә Кәримова Башҡорт дәүләт опера һәм балет театры солисткаһы булып 2002 йылда эшләй башлай. Уның төп ролдәре -\nЗаһир Исмәғилевтың "Салауат Юлаев" операһында Әминә, Петр Ч айковскийҙың "Иоланта" операһында Бригитта, Моцарттың "Тылсымлы флейтаһында" - Төн Батшабикәһе. Үҙенең оҫталығы һәм моңло тауышы менән ул Өфө тамашасыларын бик тиҙ әсир итте - уны беләләр, яраталар, баһалайҙар һәм сәхнәгә һәр сығыуын көтөп алалар.


Республикала «Трактор» операцияһы үтә | ГТРК «Башкортостан» — Новости Уфы и РБ\nРеспубликала «Трактор» операцияһы үтә\n30 июля 2018 — 16:15 ГТРК «Башкортостан»\nУның барышында ҡала һәм райондар буйлап рейдтар ойошторола. Техник яҡтан төҙөк булмаған, кеше ғүмеренә, һаулығына һәм тирә-яҡ мөхиткә хәүеф тыуҙырыусы үҙйөрөшлө машиналар асыҡлана. Башҡортостандың Дәүләт техник күҙәтеү инспекцияһы “Трактор” операцияһын Юл хәрәкәте хәүефһеҙлеге дәүләт инспекцияһы менән берлектә ойоштора. Техникаһы оҙаҡ йылдар тикшереү үтмәгән битараф хужалар байтаҡ. Бер аҙна эсендә республикала 300 ашыу ҡағиҙә боҙоу теркәлгән. Тәбиғәтте һаҡлауға ла Дәүләт техник күҙәтеү инспекцияһы хеҙмәткәрҙәре тарафынан ҙур иғтибар бүленә. Мотлаҡ рәүештә трактор торбаһынан һауаға сыҡҡан ҡором күләме билдәләнә. Дәүләт техник күҙәтеү инспекцияһы хеҙмәткәрҙәре республика халҡын техникаға ҡарата иғтибарлы булырға, уларҙың төҙөклөгөн күҙ уңынан ысҡындырмаҫҡа саҡыра.


Порно Бушлай Взломать Уйын – Уйын Бушлай Онлайн Секс\nПорноигра Взломать Бушлай-Был Урында Үҙен Нисек Тоя Өйҙә Извращенец\nБеҙ был сайты секс ҡасан тыуҙырылған-уйын, беҙ белмәгән, беҙ шулай һәр көн тип килеүселәр күп булды, шуға күрә беҙ өҫтәнеләр категорияның төп уйын ғына, бер нисә секс-симулятор, уйын парта-парта, уйын бер нисә текст һәм тест һәм оҙайлы көнитмешен беҙ әҙер була. Тик сифатлы уйын беҙ бер нисә генә өҫтәне сөнки, һәр кеше, беҙҙең сайтта наткнуться, ҡайтҡан һәр тапҡыр, ҡасан үҙенең хис уята. Ә һуңынан шул уҡ хәл икенсе кеше яһаны, һәм беҙ берләшмәһе менән осрашты, уларҙың яңы уйын дауам талап итә. Беҙ бөтә уйынды аҙна һайын һорауҙар үтәү һәм яңы коллекция өҫтәне., Коллекция һәм артҡандан арта бара, хәҙер оло һәм иң сифатлы взломать бушлай һәм бер төрлө порноигра порноигра китапханаһында тәҡдим итәсәк, унда һеҙ аласаһы бушлай уйнай.\nБындай сифатлы уйын беҙгә нимә эшләргә? һеҙҙе һорай ала ине. Ярай, төп ике әйбер. Иң элек, беҙ генә ҡарап HTML5-был коллекция уйын өсөн, сөнки яҡшы графигы, движок яҡшы, ә раят ҡатмарлы, һәм настроить персонализировать мөмкинлек бирә. Әммә иң мөһим фактор булып тора кросс-платформа уйындарҙы файҙаланыу. Бындай лояль уйынсы ҡыҫҡа ваҡыт эсендә беҙ бик күп йыя, нисек беҙ инергә тәҡдим итә, сөнки компьютер һәм мобиль ҡулайламалар булыуына ҡарамаҫтан, операцион система, браузер тура килеү, булыу-булмауға ҡарамаҫтан, ниндәй браузер уларҙы ҡулланыу., Икенсе сәбәп һәм ваҡыты, шулай булғас улар буйынса беҙҙә иҫ киткес уйын, шунда улар, беҙ бөтә уйнап, улар тәү сиратта был аэропорт сайтында. Беҙ тикшерелде, уларҙы техник яҡтан тәртип, процесс һәм хәрәкәттең өсөн уйынсы уйындан сыға һәм тикшереү һәләтен тол әммә беҙ шулай уҡ уята. Әгәр ҙә уйындары үтәсәк, беҙгә генә түгел, ул коллекцияһына индергән. Был беҙҙең берҙән-бер сере. Хәҙер был коллекция ҡото алына.\nЯңы Секс-Фантазия Өсөн Теләсә Ниндәй Уйынды\nЭлек нисек, ҡасан башлана ғына, беҙ, беҙ коллекцияға нигеҙ булды был секс-симулятор. Беҙ беләбеҙ, тик бында килгән күп егеттәр өсөн бизнес менән шөғөлләнә. Персонализировать үҙемдең аватарҙа уларҙың тел, тарих персонаждары менән үҙе яҙған персонаждар кимәленә күтәрелә йәки яҡшы наслаждайся контурлы. Ул сабый интерактив порно менән генә кәрәк, улар аласыз настроить. Трахнуть был беҙҙең хыял йәки менюһы ярҙамында көйләү мөмкинлеге биргән һәр үҫмер үҙ милфа симулятор.\nХатта әгәр һеҙ бар героиняһы кеүек була инде красотки һәм аниме, манга, йәнһүрәт популяр видеоуйындары йәки, әгәр ул үҙ фантазияһы билдәле коллектив һәм ҡыҙыу, моғайын, уның бүлектәре урынлашҡан порно-парта беҙҙең сайтта.\nЛәкин беҙҙең өсөн уйын тарихы егет менән шулай булғас, ашыҡмайыҡ теләп, наслаждаться тәжрибәне порноигр тулы һәм мауыҡтырғыс. Бәлки, һеҙҙең ярҙам менән шөғөлләнеү процесында rpg сюжет һәм уйын - уйын беҙҙең сайтта. Йәки һеҙҙең өсөн ябай текст уйындары тарихы менән бара ала. Төп айырмаһы шунда, RPG-уйын уйын тәҡдим легаль процесс, шуға күрә, әгәр һеҙ видеоуйындары тырышып уйнаясаҡмын, тип, эротическое романын уҡыусылар, һеҙгә уйын сексуаль RPG һайларға кәрәк., Әммә әгәр һезгә кәрәк түгел һеҙгә яҡшы геймер тарихы һәм деталдәр менән, һеҙ улар менән үҙ идентификацияһы төп герой мәжбүр итә, улар һеҙҙең ҡараштар менән уйнар, һеҙҙең уйынды өсөн текстар.\nУйын Уйнарға Онотмағыҙ Һәм Ҡарау Тураһында Порно\nПорнофильм ғына ҡарап ултырған һәм унда, һеҙ үҙегеҙгә ҡәнәғәтлек килтереүен теләйем, һеҙ үҙегеҙ һәм ижады ғәжәп енси табити. Бер әйбәтерәк был уйынға килгәндә, унда һеҙ аласаһы күп көйләргә мөмкинлек һәм азатлығын, һеҙҙе ҡыҙыҡлы һәм өлкәндәр өсөн шәхси ашыу ваҡыт эшләй. Һеҙ виртуаль донъяның бер өлөшө итеп хис итеү, һеҙҙең йылдамыраҡ эшләүегеҙ оргазм был күпкә артыҡ.\nСекс уйнап-шулай уҡ беҙҙең сайтыбыҙ ябай уйын кеүек ҡарау секс был порно-тубал. Беҙ бушлай Взломать бушлай тәҡдим итә, сөнки бөтә порноигра һәм теркәлгән булһа, һеҙ генә ҡарай башлағас, уйынға оҡшаған һайлаған, басыгыз "Уйнап", ә һуңынан процесында уйын наслаждайся үҙе браузер. Бына шулай ябай ғына!


Әҙәбиәтебеҙ шоңҡары » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Әҙәбиәт » Әҙәбиәтебеҙ шоңҡары\nӘҙәбиәтебеҙ шоңҡары 23.03.2012 // Әҙәбиәт\nИршат Әнүәр улы Теләүембәтов 1962 йылдың 26 мартында Бөрйән районының Аҫҡар ауылында тыуған. Урта мәктәптән һуң Башҡорт дәүләт университетын тамамлай.\nХеҙмәт юлын 1985 йылда “Ленинец”–“Ленинсы” республика йәштәр гәзитендә тәржемәсе булып башлай. 1986 йылда Бөрйән леспромхозының ВЛКСМ комитеты секретары итеп һайлана, ВЛКСМ-дың Бөрйән райкомы бюроһы ағзаһы була. 1990 йылдан 1995 йылға тиклем тыуған ауылында тарих һәм йәмғиәт фәндәрен уҡыта.\n1995 йылдың авгусынан 2002 йылдың июленә ҡәҙәр ете йыл ғүмерен “Башҡортостан” гәзите менән бәйләй. Ул бында хәбәрсенән алып бүлек мөхәррире, баш мөхәррир урынбаҫарына тиклем юл үтә. Республикала, илдә һәм тотош донъяла барған сәйәси ваҡиғаларға арнап аналитик мәҡәләләр менән сығыш яһай. 1995, 1997 һәм 1998 йылдарҙа хәрби хәрәкәттәр барған Чечен Республикаһында сәфәрҙә булып ҡайта. Юлъяҙмалары, шулай уҡ сәйәси темаларға арналған мәҡәләләре өсөн 1996 йылда “Башҡортостан” гәзитенең йыл лауреаты була.\nГәзиттең баш мөхәррире урынбаҫары вазифаһында эшләгән Иршат Теләүембәтов 2002 йылдың июлендә “Шоңҡар” журналының баш мөхәррире итеп тәғәйенләнә һәм алты йылдан ашыу ошо баҫманы етәкләй. Ул эшләгән осорҙа редакцияға эшкә һәләтле йәштәр килә, һәм Башҡортостан йәштәренең журналы республика баҫмалары араһында иң йәш коллективҡа әүерелә. Йөкмәткеһе яғынан да һынылыш осоро кисерә, биҙәлеше яҡшыра. Һөҙөмтәлә тиражы йылдан-йыл артып, башҡорт телендә нәшер ителгән журналдар араһында алдынғылар рәтенә сыға. Тап Иршат Әнүәр улының тырышлығы менән ике айға бер сыҡҡан “Шоңҡар” 2006 йылдың яртыһынан ай һайын донъя күрә башлай.\nИршат Теләүембәтов артабан Башҡортостан ҡортсолоҡ һәм апитерапия үҙәгендә әйҙәүсе белгес булып эшләп ала, бер үк ваҡытта эшҡыуарлыҡ менән шөғөлләнә.\n2011 йылдың авгусынан — “Башҡортостан” гәзитенең баш мөхәррир урынбаҫары.\n“Урман әбейе” (1988), “Тау эйәһе” (1992) һәм “Бығау сыңы” (2002) исемле өс проза китабы авторы, 1995 йылдан — Рәсәй Федерацияһы һәм Башҡортостан Республикаһының Яҙыусылар союзы ағзаһы. Башҡортостан Республикаһы Хөкүмәте ҡарамағындағы Матбуғат, нәшриәт һәм полиграфия идаралығының Маҡтау грамотаһына, Башҡортостан Республикаһы Хөкүмәте Премьер-министрының Рәхмәт хатына һәм “Бөтә Рәсәй халыҡ иҫәбен алыуҙы үткәреүҙәге ҡаҙаныштары өсөн-2002” миҙалына лайыҡ булған.


Ҡадир Әлибайҙың таяғы\nСибай төбәк яҙыусылар ойошмаһының етәксеһе итеп һайланғандың иртәгеһенә Таңсулпан Ғарипова шылтырата:– Ҡотлайым, имен-аман эшләргә яҙһын!– Рәхмәт, апай! Тағы ниндәй теләктәрегеҙ, кәңәштәрегеҙ бар?– Теләгем шул, Ҡадир Әлибайҙың таяғын татырға яҙмаһын.\nСибай төбәк яҙыусылар ойошмаһының етәксеһе итеп һайланғандың иртәгеһенә Таңсулпан Ғарипова шылтырата:– Ҡотлайым, имен-аман эшләргә яҙһын!– Рәхмәт, апай! Тағы ниндәй теләктәрегеҙ, кәңәштәрегеҙ бар?– Теләгем шул, Ҡадир Әлибайҙың таяғын татырға яҙмаһын. Аңғармаҫтан миңә бер-ике тапҡыр һалып ебәрҙе ул…\nШағир Ҡадир Әлибай яндырай холоҡло кеше, шырпылай гөлтләп тоҡанырға әҙер. Берәй оҡшамағаныраҡ, хилаф эш ҡылһаң, йә үтескә аҡса биреп тормаһаң, ҡулындағы кәкре таяғы менән туҡмай ҙа ташлай икән, тип ишеткән бар ине. Шөкөр, таяғын минең яҡҡа бер тапҡыр ҙа елгәрмәне, килешеп, бер-беребеҙҙе аңлап йәшәнек.\nҠадир ағайҙы һуңғы юлға оҙатҡанда командировканан яңы ғына ҡайтып торғанлыҡтан һуңлаңҡырап килдем. Мәрхүмде зал уртаһына урынлаштырғандар. Ҡадир Әлибай көтмәгәндә һикереп тороп, минең яҡҡа һелтәп ебәрмәһен, тип ишек төбөнә һөйәлгән кәкре таяҡҡа һипһенеп ҡарап ҡуйҙым.


Рөстәм Хәмитов VI Бөтә донъя фольклориадаһын уҙғарыу тураһында указға ҡул ҡуйҙы // Мәҙәниәт | новости башинформ.рф\n19 сентябрь, Шаршамбы\nРөстәм Хәмитов VI Бөтә донъя фольклориадаһын уҙғарыу тураһында указға ҡул ҡуйҙы\n15:47, 8 сентября 2017 Мәҙәниәт\nРөстәм Хәмитов VI Бөтә донъя фольклориадаһын уҙғарыу тураһында указға ҡул ҡуйҙы Фото: Башҡортостан Башлығының матбуғат хеҙмәте\nӨФӨ, 2017 йыл, 8 сентябрь. /«Башинформ» мәғлүмәт агентлығы/.\nРеспублика Башлығы Рөстәм Хәмитов 2020 йылда Башҡортостанда VI Бөтә донъя фольклориадаһын уҙғарыу тураһында Указға ҡул ҡуйҙы.\nДокументҡа Рәсәй Федерацияһы Президенты Владимир Путиндың «VI Бөтә донъя фольклориадаһын уҙғарыу тураһында» Указын үтәү, шулай уҡ ошо сараға әҙерлекте ойоштороуҙы тәьмин итеү маҡсатында ҡул ҡуйылды.\nУказ менән Фольклориадаға әҙерлек һәм уны үткәреү буйынса республика ойоштороу комитеты составы раҫланды. Республика хөкүмәтенә 2017 йылдың 1 ноябренә тиклем тейешле саралар планын эшләргә һәм раҫларға ҡушылды.\nМуниципаль район һәм ҡала округтары хакимиәттәре башлыҡтарына ошондай саралар планын әҙерләргә һәм раҫларға тәҡдим ителде.\nБөтә донъя фольклориадаһы Халыҡ-ара фольклор фестивалдәре һәм традицион сәнғәт ойошмалары советының рәсми сараларының бер өлөшө булып тора. Ғәҙәттәгесә, унда 60-80 илдән өс меңгә яҡын артист ҡатнаша.\nТәүге Фольклориада 1996 йылда Голландияла, икенсеһе 2000 йылда Японияла уҙғарылды. Өсөнсө тапҡыр Венгрия ерендә ойошторолдо. 2012 йылда Көньяҡ Кореяла дүртенсе Бөтә донъя фольклориадаһы ҙур уңыш менән үтте. 2016 йылда иһә Фольклориаданы Мексика ҡабул итте.\n2015 йылдың октябрендә Халыҡ-ара фольклор фестивалдәре һәм традицион сәнғәт ойошмалары советының 45-се Бөтә донъя конгресында һәм Генераль ассамблеяһында 2020 йылдағы Фольклориаданың Башҡортостан Республикаһында уҙғарыласағы иғлан ителде.\nТеги: Фольклориада, Башҡортостан Башлығы


Кируна — Башҡорт Википедияһы\n67°51′00″ с. ш. 20°13′00″ в. д.HGЯO\n23 099 кеше\nКируна (швед. Kiruna) — Швецияның иң төньяҡ ҡалаһы. Швед Лапландияһында, Норрботтен ленаһында урынлашҡан, бер исемле коммунаның баш ҡалаһы. Иң бай тимер мәғдә сығарған урын.\n1.1 Исеменең килеп сығышы\nИсеме саам теленән килгән, Giron,- ул «аҡ ҡош» тигәнде аңлата. Был ҡош шулай уҡ алхимик тимер билдәһе менән бергә Кируна ҡалаһы гербында урынлашҡан. Билдә ҡаланың руда табыу сәнәғәтен символлаштыра.\n1948 йылда Кируна ҡала статусын ала. Поляр түңәрәгенән 145 км алыҫлыҡта урынлашҡас, Кируна 30 майҙан алып 15 июлгә тиклем поляр көнөнә инә, ә поляр төндәр декабрҙән ғинуарға тиклем булалар. Кируна Финляндия һәм Норвегия менән сиктәш.\nКируна төньяҡҡа 145 километр алыҫлығында төньяҡ поляр түңәрәгендә урынлашҡан. Субарктик климатлы, унда ҡыҫҡа һыуыҡ йәйҙәр һәм оҙон һыуыҡ ҡыштар, әммә ҡала климаты, ҡаланы ураған урманға ҡарағанда күпкә йомшағыраҡ. Ҡар ҡатламы, ҡағиҙә булараҡ, октябрҙән алып май уртаһына тиклем ята, әммә ҡар яуыуы теләһә ҡайһы ваҡытта килеп сығыуы мөмкин. Поляр көнө 30 майҙан 15 июлгә тиклем бара, ҡояш майҙың башынан августың аҙағына тиклем даими яҡтырта. Поляр төнө декабрҙең башынан алып, ғинуарҙың аҙағына тиклем һуҙыла, уның теүәл сиктәре урын топографияһы менән бәйле. Был ваҡытта көндөҙгө яҡтылыҡты бер нисә сәғәтлек еңерҙә генә күрергә була.\nҠышҡыһын тепература Цельсий буйынса 40 градусҡа нулдән түбән төшә.\nПоляр көнө ваҡытында температура Цельсия буйынса 25 градустан аша күтәрелеүе мөмкин.\nКируна илдә иң ҙур тимер етештереүселәренең береһе булып тора. Был ҡала эргәһендә ҙур тимер ятҡылыҡтары булыу менән бәйле. Ҡалала йыл һайын 85 миллион тирәһе тимер мәғдә алына. Көн һайын алты Эйфель башняһын төҙөүгә етерлек мәғдә алына. Иң ҙур мәғдә алыусы компания — LKAB (Kiirunavaara Luossavaara Aktiebolag) — 1980 йылда нигеҙләнгән хөкүмәттең швед таш сығарыу концерны. Компанияның штаб — квартираһы Лулео ҡалаһында урынлашҡан. LKAB продукцияһы етештереү ҡеүәте 28 миллион тонна мәғдә тәшкил итә (гранулалар, тимер руда ыуаҡтары һәм башҡа мәтдәләр). LKAB сайтындағы мәғлүмәткә ярашлы, компанияла 4229 кеше эшләй, уларҙың 2109 эшсе — Кирунала (2013 йылдың 31 декабренә ҡарата мәғлүмәт). 2000 йылда компанияның производствоға инвестициялары 30 миллиардтан арта. Кирунда уртаҡ эшсенең брутто — эш хаҡы 29 мең крон тирәһе тәшкил итә (30 % ваҡытында).\nКируна халҡы 23 мең кеше тәшкил итә (2015 йылдың мартының ҡарата мәғлүмәт буйынса), уларҙың араһында яҡынса 900 кеше саамдар.\nКирунала аэропорт бар.\nҠала аша Мальмбананға тимер юл тармағы үтә. Стокгольм менән пассажирҙар бәйләнеше бар (Лулео аша) (2 төнгө поезд) һәм Норвегияла Нарвик менән (3 поезд), Нарвикка тимер юл линияһы — иң көсөргөнешле йөк ташыу скандинав тармаҡтарының береһе.\nЮккасъярви ҡасабаһында Кирунанан көнсығышҡа 17 км алыҫлыҡта боҙ ҡунаҡхана бар, ул тулыһынса боҙҙан төҙөлгән һәм йыл һайын реконструкциялана.\nКируна сиркәүе (Лулео епархияһына бәйләнешле) — Швецияның иң ҙур ағас ҡаралтыларының береһе. Бина готика стилендә, ә алтары модерн стилендә төҙөлгән 1909 йылдан алып 1912 йылға тиклем архитектор Викман Густав проекты буйынса төҙөлгән. Сиркәү Щвецияла иң иҫ киткес милли — романтик архитектура өлгөһө тип һанала. Төҙөлөштә америка ағас архитектураһының билдәләре, Норвегияның каркаслы сиркәу архитектураһы һәм саам ағас өйҙәренең йоғонтоһо күренә. Сиркәүҙе биҙәүҙә принц Евгений ҡатнаша, ул алтарь һурәттәрен яҙған, шулай уҡ бинаның фасадының рельефын Кристиан Эрикссон эшләгән.\nСальминг Берье Андерс (1953 йыл) — швед хоккейсыһы, Швеция йыйылма командаһының һәм МХЛ Торонто Лифс Мейпл һәм Детройт Ред Уингз клубы уйынсыһы.\nКируна рәсми сайты\nhttp://www.republicsweden.com/cities/cities-of-sweden-the-city-of-kiruna-with-their-features.html 2017 йылдың 18 декабрь көнөндә архивланған.\nhttps://ba.wikipedia.org/w/index.php?title=Кируна&oldid=1054115 ҡабул ителгән\nБыл бит һуңғы тапҡыр 09:56 10 август 2021 үҙгәртелгән.


Бөтә донъя һаулыҡ һаҡлау ойошмаһы тәҡдиме буйынса, ул 1988 йылдан билдәләнә.\nКөндөң маҡсаты - кешелек донъяһын ВИЧ эпидемияһы таралыуҙы туҡтатыу хаҡында иҫкәртеү һәм ҡурҡыныс сиргә ҡаршы көрәштә халыҡ-ара теләктәшлек күрһәтеү. Һуңғы йылдарҙа СПИД менән ауырыусылар һанының арта барыуын иҫәпкә алып Туймазы ҡалаһында «Киләсәк ул беҙ» тип аталған социаль акция үтте. Урындағы медицина колледжы студенттары ҡатнашлығында уҙған сарала ВИЧ-тың кешелек донъяһы өсөн ниндәй ҡурҡыныс тыуҙырыуы, уның менән көрәшеү юлдары тикшерелде. Шулай уҡ осрашыуҙа йәштәрҙең буш ваҡыттарын файҙалы һәм фәһемле үткәреү буйынса ла етди фекер алышыу ойошторолдо.


Башҡортостанда йөрәк ауырыуҙарына бәйле үлем осраҡтары кәмегән - Bash.News\nБашҡортостанда йөрәк ауырыуҙарына бәйле үлем осраҡтары кәмегән\nБашҡортостанда йөрәк ауырыуҙарына бәйле үлем осраҡтары кәмегән https://bash.news/news/89172_bashortostanda_jrk_auyryuaryna_bjle_lem_osratary_kmegn\n31 ғин 2019, 23:38\nСистема, анализ банкыһы һәм башҡа дауалау кәрәк-яраҡтары таптырған медицина хеҙмәткәрҙәренә ҡарата ҡәтғи саралар күреләсәк. Был турала бөгөн Башҡортостан башлығы вазифаһын ваҡытлыса башҡарыусы Радий Хәбиров сәләмәтлек сәғәтендә белдерҙе. Кәңәшмә башында социаль селтәрҙәрҙә граждандарҙың мөрәжәғәте менән эшләү буйынса төркөм етәксеһе Елена Прочаковская республика халҡынан һаулыҡ һаҡлау темаһы буйынса килгән һорауҙарға туҡталды.\nЙәмәғәтселекте дарыуҙар тәьминәте, табиптар етешмәүе, матди-техник база менән бәйле һорауҙар борсой. Һәр бер мөрәжәғәт буйынса эш алып барыла. Осрашыуҙа йөрәк артериялары шешеүҙән үлем осраҡтарын кәметеү хаҡында ла һүҙ барҙы, республика йөрәккә шунтирование, йәғни һулыш участкалары туҡтап торғанда урау юл формалаштырыу буйынса илдә тәүге биш төбәк исемлегенә ингән.\nЙөрәк-ҡан тамырҙары ауырыуҙары менән яфаланыусылар өсөн республикала 6 төбәк ҡан тамырҙары үҙәге, 18 тәүге ҡабул итеү бүлексәһе эшләй, 12 ангиограф һатып алынған. Радий Хәбиров был ҡоролманы Сибай ҡалаһына ла алырға ҡушты. Кәңәшмәлә граждандарҙы бушлай дарыуҙар менән тәьмин итеү мәсьәләһе лә күтәрелде. 2018 йылда стационарҙа дауаланыусылар өсөн 7 миллиард һумдан ашыуға дарыуҙар һәм кәрәк-яраҡтар һатып алынған. Һирәк осрай торған сирлеләрҙе тәьмин итеү буйынса проблемалар күҙәтелә. Әммә был система, шприц кеүек медицина кәрәк-яраҡтарына ҡағылмай. Уларҙы пациенттарҙан таптырыу-закон боҙоу, тине Радий Хәбиров.\nСәләмәтлек сәғәтендә "Яҡтыкүл" шифаханаһын үҫтереү хаҡында ла һүҙ барҙы, уның эргәһендә ике йыл элек һатып алынған "Березки" ял йорто ла урынлашҡан. Уларҙың икәүһендә 500-гә яҡын ял урыны иҫәпләнә. Шифахана етәкселеге әйтеүенсә, тағы бер дауалау корпусы талап ителә.


БАШ ҺҮҘ УРЫНЫНА - Wikisource\nБАШ ҺҮҘ УРЫНЫНА\nавтор Мөхәммәт Кәрим ҺҮҘЛЕК →\nӘссәләмәғәләйкүм, мөхтәрәм замандаш!\nБына хәйерле сәғәттә ҡулыңа Ҡөрьән алдың. Халҡыбыҙҙың Ислам динен ҡабул итеүенә бер мең йылдан ашыу уаҡыт үткәс, уны тәүге тапҡыр үҙ телебеҙҙә уҡыу бәхетенә ирештек.\nҠөрьән — мосолмандарҙың иң ҡәҙерле, иң изге китабы. Үҙенсәлекле фәнни-фәлсәфи һәм хоҡуҡи әһәмиәткә эйә булған был ҡомартҡы ғәрәптәр һәм Ислам динен тотҡан башҡа халыҡтар өсөн генә түгел, бәлки бөтә донъя мәҙәниәтенә һәм мәғрифәтенә бик ҙур йоғонто яһаған, тиңдәше булмаған әҫәр. Ә инде уның шәреҡ халыҡтарының дөйөм үҫешенә, тормош ҡанундарына индергән өлөшөн баһалап бөтөү мөмкин түгел. Донъялағы өс оло диндең береһенең нигеҙен тәшкил иткән был әҫәрҙе Европа телдәренә тәржемә итеү XII быуатта уҡ башланған. Рәсәйҙә Ҡөрьәнден, рус телендәге беренсе тәржемәһе Петр 1-нең ҡушыуы буйынса 1716 йылда баҫтырып сығарыла. Һуңғараҡ уны Ислам динен тотоусы халыҡтарҙың телдәренә лә тәржемә итә башлайҙар. Шулай итеп, Ҡөрьәнде башҡортса уҡыу ихтыяжы күптән өлгөрөп еткән мәсьәлә ине. Ошо ғәйәт ҡатмарлы бурысты аңлап, халҡыбыҙға үҙ телендә Ҡөрьән биреү теләге менән Дан Мәхмүт улы Кинельский (билдәле сәбәптәр арҡаһында 1937 йылдан һуң Абдулла Мәхмүт улы Иҙрисов шул исем менән йәшәгән) 1962 йылда эшкә тотона һәм уафатының алдынан, 1983 йылда, уны тамамлап ҡуя. Башҡорт халыҡ үҙәге «Урал»дың хәстәрлеге менән ойошторолған беҙҙең ижади төркөм шул тәржемәне камиллаштырыу өҫтөндә эшләне.\n«Ҡөрьән» һүҙенең тура мәғәнәһе — «уҡыу» йәки «көйләп уҡыу». Әммә уны күсермә мәғәнәлә «изге китап» тип йөрөтәләр. Китаптың башҡа исемдәре лә бар: «Ҡөрьән кәрим», «Ҡөрьән шәриф», «Ҡәләм шәриф», «Әл-мусхәф», «Әл-китап», «Ҙикр» һәм башҡалар.\nИслам дине тәғлимәте буйынса, ул Алла тарафынан Ябраил фәрештә аша төрлө уаҡыттарҙа Мөхәммәт бәйғәмбәргә егерме өс йыл буйына бирелгән. Төрлө өйрәтеүҙәрҙән, дини бойороҡтарҙан, өгөт-нәсихәттәрҙән, кәңәштәрҙән торған был китап рифмалы проза (көйлө нәҫер) рәүешендә ижад ителгән. Ҡөрьән сүрәләргә, сүрәләр аяттарға бүленә. Ҡөрьәндә бөтәһе 114 сүрә, төрлө иҫәп буйынса 6204 - тән 6236 - ға тиклем аят бар. Хәҙерге ғалимдар ҡулланылышта булған Ҡөрьәндең төп нөсхәгә тура килеүенә һәм уның Мөхәммәт бәйғәмбәр аша индерелеүенә шик тотмай. Көндәлек тормошта (намаҙҙа, исем ҡушҡанда, ижаб ҡылыуҙа, мәйетте һуңғы юлға оҙатканда һ. б.) бөтә сүрәләр ҙә уҡылмай. Диндар кешеләргә Әл-Фатиха (Әлхәм) сүрәһен, Әл-Бәҡара сүрәһенең 255-се (Ҡөрьәндең ҡайһы бер баҫмаларында 256-сы аяттан башлана) аятынан башлап сүрә бөткәнсе (Аятел Көрсиҙе), Йасинды, Әл-Мөлөк сүрәһен (Тәбәрәкте) һәм китаптың һуңғы өлөшөндәге уаҡ сүрәләрҙе белеү етә. Китап тулыһынса Ҡөрьән сыҡҡанда ғына уҡыла.\nБындай хеҙмәтте тәржемә итеү бик ауыр. Тәржемәлә Ҡөрьәндең тулы мәғәнәһен биреп бөтөрөү мөмкин дә түгелдер. Китапты баҫырға әҙерләүсе ижади төркөм, текст аңлайышлыраҡ булһын тигән маҡсат ҡуйып, Ҡөрьәнгә һүҙҙәр өҫтәп тәржемә итеүҙән һаҡланды. Шулай итеп, был хеҙмәтте һүҙмә-һүҙ тәржемә тип ҡарарға мөмкин. Әммә ғәрәп теле менән башҡорт телендәге айырым төшөнсәләрҙең тап килмәүе арҡаһында тәржемәлә аҙ ғына ябайлаштырып алынған урындар ҙа булды. Башҡортса ҡайһы бер һөйләмдәрҙең ҡолаҡҡа бигүк ятышлы яңғырамауының сәбәптәре хаҡында ла әйтергә кәрәк: бында ғәрәпсә һөйләмдең бер нисә аятҡа бүлгеләнеүенә хыянат итмәҫкә, йәғни аяттарҙағы һүҙҙәрҙе урынында ҡалдырырға тырышыу өҫтөнлөк итте. Беҙ, шулай уҡ, байтаҡ һүҙҙәрҙе ғәрәпсә ҡалдырыу яғында ла булдыҡ, сөнки уларҙың ҡайһы берҙәре үҙ заманында халҡыбыҙ телендә булған, икенселәрен күп һүҙ менән аңлатып бирергә тура килер ине. Һирәк урындарҙа ғына, дүрткил йәйәләр эсенә алып, фараз ителгән һүҙ өҫтәп яҙылды. Китапҡа махсус һүҙлек бирелде.\nШуны ла әйтергә кәрәк: БССР Фәндәр академияһының Тарих, тел һәм әҙәбиәт ғилми-тикшеренеү институты ғалимдарының фатихаһын алып, айырым һүҙҙәрҙең яңғырашын һөйләү теленә яҡынлаштырыу маҡсатында ғәмәлдәге грамматика буйынса «в» хәрефе яҙылырға тейешле урындарҙа «у», «ү» хәрефтәре алынды: «уаҡыт», «үәхи»; һүҙлектәрҙәге «пәйғәмбәр» урынына «бәйғәмбәр» тип яҙылды.\nБыл хеҙмәт ғәрәп теленән һүҙмә-һүҙ тәржемә тиһәк тә, эш барышында Ҡөрьәндең С. Г. Саблуков, И. Ю. Крачковский тарафынан башҡарылған русса тәржемәләренән, 1988 йылда Лондонда инглиз теле аша руссаға тәржемә ителгән Ҡөрьәндән, ғәрәп телендәге «Тәфсир әл-Джәләләйн» тигән китаптан, Ислам дине тарихы буйынса эшләүсе үҙ илебеҙ һәм сит ил ғалимдарының хеҙмәттәренән файҙаландыҡ. Башҡортса тексты Өфө мәхәлләһе имам-хатибы ҡазый Нурмөхәмәт хажи Ниғмәтуллин хәҙрәт (1—9-сы сүрәләр), Сибай мәхәлләһе имам-хатибы Әғләметдин хажи Ғәзизов хәҙрәт (10—29-сы сүрәләр), Стәрлетамаҡ мәхәлләһе имам-хатибы Ришат хажи Рафиҡов хәҙрәт (30—114-се сүрәләр) ҡарап сыҡты. Улар, «Тәсһилүл Бәйән», «Тәфсир Фауаид», «Тәфсир Әл-Итҡан», «Тәфсир Ноғмани»ҙарға нигеҙләнеп, ҡиммәтле иҫкәрмәләр яһаны. Транскрипцияны эшләүҙә Ишембай мәхәлләһе имам-хатибы Рәфҡәт хажи Рафиҡов хәҙрәт ярҙам итте. Ҡөрьәнде баҫырға әҙерләүсе ижади төркөм уларға, шулай уҡ эште ойошторорға булышҡан Баһауетдин Зәйнетдиновҡа (Өфө), «Магнит» кооператив институтына, Бикмөхәмәтов Рәфҡәт Ғәбделсамат улына, (Ишембай ҡалаһы), Хоҙайбирҙин Рауил Абдулла улына, машинкала баҫҡан Нәфисә Булат ҡыҙы Фәйзуллинаға оло рәхмәт белдерә.\nАйырыуса Ҡөрьәнде сығарыуҙа матди яҡтан ярҙам күрһәткән Башҡортостан хөкүмәтенә рәхмәтебеҙ ҙур.\nҠөрьәндең ошо тәүге тәржемәһе дин әһелдәре араһында ла, ғилми хеҙмәткәрҙәр һәм Ислам дине менән таныш булған, ҡыҙыҡһынған милләттәштәребеҙ тарафынан да ғәҙел баһаланыр, уны артабан яҡшыртыу буйынса эшлекле кәңәштәр әйтелер — тип ышанабыҙ, киләсәктә Ҡөрьәндең әҙәби тәржемәләре һәм тәфсирҙәре лә булыр тигән өмөттә ҡалабыҙ.\nIndented line Ижади төркөм.\nRetrieved from "https://wikisource.org/w/index.php?title=БАШ_ҺҮҘ_УРЫНЫНА&oldid=349641"\nThis page was last edited on 9 March 2013, at 04:10.


Хәлһеҙләнгән һум кемгә ҡулай? » Башҡортостан гәзите\nХәлһеҙләнгән һум кемгә ҡулай?\n19-04-2017, 03:59 // Иҡтисад // Баҫып сығарырға\nРәсәй һумдарының нығыныуы, был ниндәй генә сәйер парадокс булып күренмәһен, һуңғы айҙарҙа сәйәсмәндәрҙе, иҡтисадсыларҙы һәм эксперттарҙы етди борсолоуға һала. Улар, үҙ мәнфәғәттәренән сығып, бер-береһенә ҡаршы торған ике ҙур төркөмгә бүленеп, Үҙәк банкка, уның етәксеһе Эльвира Нәбиуллинаға баҫымын көсәйткәндән-көсәйтә. Билдәле булыуынса, Үҙәк банк һумдарҙың нығыныуы фонында 24 мартта үҙ ставкаһын 9,75 процентҡа тиклем кәметеп, йыл аҙағына 8,5 процентҡа тиклем төшөрөүҙе планлаштырҙы.\nБыл иҡтисади үҫеш өсөн бик тә мөһим, сөнки ил буйынса предприятиеларҙың рентабеллеге бик түбән булғанда (2016 йылда уртаса күрһәткес 8,97 процент тәшкил итте) Үҙәк банк ставкаһының 2017 йылдың 3 февраленә тиклем 17 процент тәшкил итеүе (3 февралдә ставка 10 процентҡа тиклем кәметелгәйне), шул сәбәпле кредит биреүсе банктарҙың юғары ставкалар һаҡлауы реаль етештереү тармағы предприятиеларын финанслауҙы ауырлаштырып килде. Был шарттарҙа банк ставкаларын кәметеү предприятиеларҙың финанс хәлен еңеләйтә төшә. Ләкин инфляция хәүефе ҙур булған осорҙа ставкаларҙы ҡапыл күпкә кәметеү ул хәүефте гиперинфляция кимәленә еткереүе ихтимал. Шул сәбәпле Үҙәк банк идараһы рәйесе Э. Нәбиуллина, үҙенең “ваҡ аҙымдар” тактикаһын иғлан итеп, ставканы яйлап кәметеүгә генә барасағын белдерҙе. Күпселек эксперттар бындай тактиканы бөгөнгө шарттарҙа оптималь тип баһалай.\nЛәкин бындай һаҡ тактикаға нефть һәм газ экспортерҙары ҡаршы сыға. Билдәле булыуынса, Рәсәй бюджетының килем өлөшөнөң 43 процентын сеймал экспортынан алынған долларҙар тәшкил итә. Бюджет яҡындағы өс йылға (2017–2019 йылдарға) иң ауыр сценарий буйынса – нефть хаҡы баррелгә 40 доллар иҫәбенән сығып төҙөлһә лә, уны бөгөнгө шарттарҙа баланслау өсөн нефттең баррелен 80 долларға һатыу кәрәк булыр ине. Бөгөнгө көндә баррель хаҡы 55,33 доллар тәшкил итә, нефткә хаҡтар төшә. Доллар курсы 55,98 һумға тиклем кәмене. Доллар курсы 1 һумға төшкәндә бюджет йылына 160 миллиард һумлыҡ килемен юғалта, сөнки Рәсәйҙең барлыҡ резервтары АҠШ долларҙарында һаҡлана, нефть һәм газ экспорты операциялары ла долларҙарҙа иҫәпләнә. Нефткә донъя хаҡтарын беҙҙең етәкселәр үҙгәртә алмай, ә эске валюта – һумдың курсын кәметеүе еңел.\nЯҡын киләсәктә Үҙәк банк етәкселегенә ставканы тиҙ арала – 2017 йылдың II яртыһында уҡ иң кәмендә 8 процентҡа тиклем кәметеү тәҡдим ителеүе ихтимал. Икенсе юл – һумдың долларға ҡарата курсын 70 һум кимәлендә нығытыу, йәғни ирекле курстан баш тартыу. Йәнә бер көслө резерв – һумдарҙың ҙур массаларын оҙайлы инвестиция проекттарына һалыу. Ләкин был осраҡта һум курсын төшөрөп булмаясаҡ – ул инвестицияларға ҙур зыян килтерәсәк. Йәнә, Рәсәйҙең сит илдәрҙән сәнәғәт тармаҡтары өсөн байтаҡ ҡорамалдар, станоктар, башҡа төр техника, халыҡ ҡулланыуы тауарҙары алыуын иҫәптән сығарырға ярамай – импорт өсөн доллар менән евроның һумға ҡарата түбәнерәк курсы отошлораҡ. Нефть һәм газ экспортерҙары өсөн, киреһенсә, долларҙың юғарыраҡ курсы отошло. Әлегә өҫтөнлөк сеймал экспортлаусы компанияларға бирелә – улар бөгөнгө көндә бюджет өсөн мөһимерәк...


Өфөлә йәшәүселәрҙе «Евразия йөрәге»ндә донъя кимәлендәге уникаль пиротехник шоу көтә // Мәҙәниәт | новости башинформ.рф\n16:19, 14 июня 2019 Мәҙәниәт\nӨфөлә йәшәүселәрҙе «Евразия йөрәге»ндә донъя кимәлендәге уникаль пиротехник шоу көтә Фото: Олег Яровиков\nӨФӨ, 2019 йыл, 14 июнь. /«Башинформ» мәғлүмәт агентлығы/.\n14 июндә «Евразия йөрәге» халыҡ-ара сәнғәт фестивале барышында республиканың 100 йыллығы уңайынан «Алға, Башҡортостан!» концерты була, ул уникаль пиротехник шоу менән тамамлана.\nҠала күген Башҡортостандың милли флагы төҫөндәге меңдәрсә ут биҙәй. Ун бер меңгә яҡын залп бирелә, ә фейерверктарҙың бейеклеге 150 метр була. Сәхнәгә яҡын торғандарҙың «Өфө» тигән яҙыуҙы ла күреү мөмкинлеге бар.\nБайрам фейерверкын ойоштороусылар бөтә донъяла 8 меңдән ашыу шоу үткәргән. Улар иҫәбендә — Беренсе Европа уйындарын асыу һәм ябыу тантаналары, «Яңы тулҡын» халыҡ-ара йәш башҡарыусылар конкурсы, «Евровидение» йыр конкурсы, «Формула-1»-ҙең Гран-прийы.\nШоуға әҙерләнеүгә һәм ҡорамалды монтажлауға бәйле 13 июндән Салауат Юлаев һәйкәле майҙанының уң яғы ябылды. 14 июндә киске сәғәт 7-нән 12-се яртыға тиклем майҙанға инергә ярамай.\n14 июндә фестиваль сәхнәһендә эстрада йондоҙҙары Элвин Грей/Радик Юлъяҡшин, Анжелика Якусева, Софья Бугера, Рушана Вәлиева, РНТ, Наҙгөл Отузова, «Пицца», «Бүреләр», «Zaman» (Мәскәү) төркөмдәре сығыш яһай. Тамашасылар шулай уҡ Линар Дәүләтбаев етәкселегендәге Милли халыҡ уйын ҡоралдары оркестрының Роберт Юлдашев һәм уның «Ҡурайсы» төркөмө менән берлектәге сығышын ҡарай ала. Кисәнең хедлайнеры — Рәсәй эстрадаһы йондоҙо Алһыу.\nТеги: шоу, Евразия йөрәге


«Киске Өфө» гәзитенең сайты - ҺАМАН ЯРАТЫП ҠАРАЙБЫҘ - 2016 - Мәҡәләләр\nҺАМАН ЯРАТЫП ҠАРАЙБЫҘ\n"Салауат Юлаев" фильмы төшөрөлөүҙең 75 йыллығына ҡарата\nСССР кинематографында 30-сы йылдарҙа төрлө тарихи, милли геройҙарға айырым иғтибар бүленә башлай һәм бер нисә фильм экранлаштырыла. 1941 йылда билдәле режиссер Яков Протазановтың Степан Злобин сценарийы буйынса төшөрөлгән "Салауат Юлаев" кинофильмы киң экрандарға сыға.\nСалауат Юлаев тураһында фильм төшөрөү идеяһы ла 30-сы йылдарҙа барлыҡҡа килә. 1937 йылда Башҡортостанда үткән партия Өлкә комитетының октябрь пленумындағы (тарихта уны "ҡанлы пленум" тип йөрөтәләр, сөнки ошо саранан һуң бик күп башҡорт интеллигенцияһы вәкилдәре ҡулға алына һәм юҡ ителә) сығышында Жданов: "Күптән түгел булған үткәндәрҙе халыҡ хәтеренән юйыу өсөн рус һәм башҡорт халҡын берләштергән милли герой табырға кәрәк, мәҫәлән, Салауат Юлаев", - тигән фекер әйтә. Башҡортостан Өлкә комитетының 1938 йылдың 10 июлендәге ултырышында: "БАССР-ҙың Халыҡ Комиссарҙары советының 1938 йылдың 3 майындағы "Салауат" тарихи драмаһын төшөрөү буйынса хөкүмәт комиссияһы булдырыу тураһындағы ҡарарын раҫларға", тиелә. Был комиссия составына Усманов, Бикбаев, Гужвенко, Ғәлимов Сәләм һәм Кузыев индерелә. Тарихи фильмды төшөрөү БАССР ойошторолоуҙың 20 йыллығын билдәләү осорона, йәғни 1939 йылға тамамланырға тейеш була.\nФильмдың сценарийын Степан Злобин ҡатыны Галина Спевак менән бергә яҙа. Сценарий тарихсы Әбүбәкер Усманов менән яҙыусы Баязит Бикбаевҡа уҡырға бирелә һәм улар 1939 йылдың сентябрендә үҙ фекерҙәрен яҙып тапшыра. Тап Ә. Усмановтың сценарийҙың ҡайһы бер өлөштәре менән риза булмауы "Салауат Юлаев" фильмын экранға сығарыуҙы 1941 йылға тиклем тотҡарлай ҙа инде. Салауаттың төбәккә килгән заводсыларҙың йәберләүен татыған эшсе итеп күрһәтелеүе дөрөҫлөккә тап килмәй, тиҙәр Ә. Усманов менән Б. Бикбаев. Шулай уҡ Салауаттың ҡатыны Әминәне фильмда ирен ҡулға алыуға булышлыҡ итеүсе һатлыҡ йән итеп күрһәтеүгә лә ҡаршы фекерҙәрен белдерәләр. Башҡа геройҙарҙың образдарын да (Е. Пугачев, Юлай Аҙналин) ысынбарлыҡҡа тура килтереү кәрәклеген, башҡорт һүҙҙәрен мәғәнәле һәм урынлы ҡулланыуҙы талап иткән теләктәр ҙә әйтелә.\nФильмдың директоры М. Леонов Халыҡ Комиссарҙары советына һәм Өлкә комитетҡа 1940 йылдың 26 майында "записка" яҙа. Июль айының тәүге яртыһында төшөрөләсәк өлөштәргә күпләп халыҡ һәм аттар йәлеп итеүҙе ойошторорға ярҙам һорай ул. Ике көн - 400, өс көн 250 һыбайлы кәрәк буласағын билдәләй. Уның был хатын иҫәпкә алып, Өлкә комитеттан һәм Халыҡ Комиссарҙары советынан Свердловск ҡалаһындағы төбәк хәрби советына телеграмма ебәрелә. Унда "Салауат фильмын төшөрөүгә Әлкәлә урынлашҡан хәрби частың ярҙамы талап ителә. Июль башында билдәләнгән көндәрҙә 500 һыбайлы һәм 500 йәйәүле кәрәк буласаҡ. Урындағы етәкселеккә күрһәтмә биреүегеҙҙе һорайбыҙ", - тип хәбәр ителә.\n1940 йылдың йәйендә киноны төшөрә башлайҙар. Быға ҡағылышлы документтар Милли архивтың Өлкә комитеты фондында тышына "Докладные записки, обзоры, отчеты о состоянии политпросветработы в республике, переписка с Управлением кинофикации СНК БАССР" тип яҙылған 1940 йылғы папкала һаҡланған. Өлкә комитеттың пропаганда һәм агитация буйынса сәркәтибе Кузыев 7 июндә Маҡар (хәҙерге Ишембай) район комитеты сәркәтибе Әхмәтовҡа районға барасаҡ кино төшөрөүселәр бригадаһына ярҙам итеүҙе һорап, телеграмма һуға. Унда ул транспорт, аттар һәм йәшәү урыны менән тәьмин итергә күрһәтмә бирә, кәрәк булһа, ауыл халҡын йәлеп итеүҙе ойошторорға булышлыҡ күрһәтегеҙ, тип тә өҫтәй. Шулай итеп, тарихи кинофильмдың күмәк кеше ҡатнашҡан өлөштәрен Маҡар районында төшөрөргә ҡарар ителә.\nФильмдағы төп ролдәргә Башҡорт дәүләт академия драма театры артистары Мөбәрәков, Минһажев, Зөбәйеров, Һыртланов һәм башҡалар алына. Шулай уҡ БашТАСС, Мәскәүҙән киноартистар Крючков, Болдуман, Блинников, Вахтангов исемендәге театр артистары Никитина һәм Федотова, Пыжова килеүе көтөлә, тип еткерә. Хәбәрнамәһен БашТАСС: "Салауат Юлаев" - тәүге башҡорт фильмы. Шуға күрә фильмды уңышлы төшөрөүгә булышлыҡ итеү бар республика халҡының намыҫында", - тип яҙа. Артабан, документтарҙан күренеүенсә, Башҡортостанда планлаштырылған эштәр тамамланып, фильм монтажланғас, актерҙар бер нисә айҙан Мәскәүгә барып, тауыштарын яҙҙыра.\n1941 йылда экранға сыҡҡан фильм Башҡортостанда ғына түгел, ил кимәлендә ҙур уңышҡа өлгәшә. Салауат Юлаев ролен тап Арыҫлан Мөбәрәков башҡарыуы, яҙыусы Степан Злобиндың Салауат Юлаев образына ҡарата булған мөнәсәбәте, йөрәге аша үткәрелгән сикһеҙ һоҡланыуы (ул күп йылдар С. Юлаевтың тормошон, ижадын өйрәнә, башҡорт телен үҙләштерә), режиссер Яков Протазановтың баһалап бөткөһөҙ хеҙмәте был фильмдың уңышын тәьмин итә лә инде.\nЯҙылған: 15.02.16 | Ҡаралған: 798


Фәйзи Ғәскәров исемендәге ансамбль Ырымбурҙағы Каруанһарайҙың 170 йыллығына яңы бейеү әҙерләй // Мәҙәниәт | новости башинформ.рф\nФәйзи Ғәскәров исемендәге ансамбль Ырымбурҙағы Каруанһарайҙың 170 йыллығына яңы бейеү әҙерләй\n12:41, 4 февраля 2016 Мәҙәниәт\nФәйзи Ғәскәров исемендәге дәүләт академия халыҡ бейеүҙәре ансамбле «Каруанһарай» тип аталған яңы бейеү әҙерләй. Ул Ырымбурҙағы архитектура ҡомартҡыһының 170 йыллығына бағышланған.\n«Каруанһарай» бейеүенең хореографы — танылған бейеүсе һәм балетмейстер Йәүҙәт Бикбирҙин. Сәхнәгә ҡуйыусы — Башҡортостандың атҡаҙанған мәҙәниәт хеҙмәткәре Динислам Исҡужин. Яңы костюмдарҙың эскизы өҫтөндә эш бара, тиҙҙән улар әҙер буласаҡ. Дәүләт академия халыҡ бейеүҙәре ансамбленең матбуғат хеҙмәтендә хәбәр итеүҙәренсә, сентябрҙә ҡомартҡының юбилейын байрам иткән көндәрҙә һәм ансамблдең Ырымбурға концерты барышында яңы башҡорт бейеүенең премьераһы буласаҡ.\nКаруанһарай — Ырымбурҙағы тарихи-архитектура ҡомартҡыһы. 1837-1846 йылдарҙа ирекле иғәнәгә Башҡорт-мишәр ғәскәре командующийының канцелярияһын урынлаштырыу, башҡорттар өсөн ҡунаҡхана, оҫтахана һәм мәктәп өсөн төҙөлә. Тарихи-архитектура комплексы Башҡорт халыҡ йорто һәм мәсеттән тора. Архитектор Александр Брюлловтың үҙенсәлекле проекты башҡорт ауылын хәтерләтә: уртала башҡорт тирмәһенә оҡшаш һигеҙ мөйөшлө мәсет урынлашҡан.\nТеги: хореография,фәйзи ғәскәров исемендәге дәүләт академия халыҡ бейеүҙәре ансамбле


«Башлеспром» компанияһына ябылыу хәүефе янай // Иҡтисад | новости башинформ.рф\n«Башлеспром» компанияһына ябылыу хәүефе янай\n11:02, 20 декабря 2010 Иҡтисад\n«Башлеспром» урман әҙерләү компанияһы» яуаплылығы сикләнгән йәмғиәтенә ябылыу хәүефе янай. Был турала шәмбе көндө БР Хөкүмәте Президиумының Белорет районында үткән күсмә ултырышында Башҡортостан Президенты Рөстәм Хәмитов белдерҙе.\n— Мин был компанияға бер аҙнала икенсе тапҡыр кешеләрҙән ялыу ишетәм, — тине республика башлығы. – Бындай ялыуҙар элек тә булды. Улар район хакимиәте башлыҡтарынан, республика ведомстволарынан һәм халыҡтан килә. Әгәр яҡын арала «Башлеспром» үҙенең позицияһын үҙгәртеп, йүнләп эшләй башламаһа, был компанияның төбәктә эшмәкәрлеге туҡтатыласаҡ.\nБашҡортостан Президенты шулай уҡ БР Урман хужалығы министрлығының эшен әүҙемләштерергә ҡушты. Был ведомствоға ул кесаҙнала Мәсәғүт ауылында барған кәңәшмәлә тәнҡит һүҙҙәре әйткәйне. Рөстәм Хәмитов һүҙҙәренсә, БР Урман хужалығы министрлығы ағас әҙерләү менән шөғөлләнгән эшҡыуарҙарға бюрократик ҡаршылыҡтар ҡуя.\nТеги: БР Президентының эш сәфәре, ултырыштар, урман хужалығы


Ун көн һайын Өфөнән Грецияға осорға мөмкин // Йәмғиәт | новости башинформ.рф\nУн көн һайын Өфөнән Грецияға осорға мөмкин\n13:41, 2 июня 2016 Йәмғиәт\nУн көн һайын Өфөнән Грецияға осорға мөмкин Фото: Олег Яровиков\nӨФӨ, 2016 йыл, 2 июнь. /«Башинформ» мәғлүмәт агентлығы, Ксения Калинина/.\n2016 йылдың 25 сентябренә тиклем ун көн һайын Өфө — Салоники — Өфө маршруты буйынса тура рейстар ойоштороу ҡаралған. Осош ваҡыты 4,5 сәғәт тәшкил итә. Маршрутта 144 пассажирға иҫәпләнгән Airbus A 319 самолеттары эшләй.\nРеспубликаның баш ҡалаһынан авиатранспорт иртәнге сәғәт 8-се 5 минутта йәки 9-сы 25 минутта оса. Салоникиға ла иртән барып етеү ҡаралған.\n«Өфө» халыҡ-ара аэропортының матбуғат хеҙмәтендә хәбәр итеүҙәренсә, 2 июндә Өфөнән Грецияға 79 пассажир осҡан, улар араһында 16 бала бар.


Күмертауҙа Республика ҡан тапшырыу станцияһының филиалы асылды // Йәмғиәт | новости башинформ.рф\nКүмертауҙа Республика ҡан тапшырыу станцияһының филиалы асылды\n18:04, 21 февраля 2013 Йәмғиәт\nКүмертауҙа Республика ҡан тапшырыу станцияһының филиалын асыу тантанаһы үтте. Сарала ҡала хакимиәте башлығы Борис Беляев, Республика ҡан тапшырыу станцияһының баш табибы Урал Солтанбаев, Күмертау Үҙәк ҡала дауаханаһының баш табибы Олег Астахов ҡатнашты.\nҠала хакимиәтенең мәғлүмәт-аналитика бүлегенән хәбәр итеүҙәренсә, Күмертауҙың ҡан тапшырыу станцияһы заманса матди-техник базаға эйә. Федераль маҡсатлы программа буйынса йәмғеһе 24 миллион һум суммаға төрлө ҡорамалдар һатып алынған. Урал Солтанбаев билдәләүенсә, бындай кимәлдә йыһазландырылған станциялар һаны бөгөнгө көндә бик әҙ.\nЯңы бинала шулай уҡ республика средстволары иҫәбенә 4 миллион һум суммаға ремонт үткәрелгән.\nФилиал асыу тантанаһынан һуң бында хакимиәт хеҙмәткәрҙәре, студенттар, ҡала халҡы килде. Хакимиәт башлығы шулай уҡ ҡан тапшырҙы. Үҙенең өлгөһөндә ул һәр кемдең ауыр хәлдә ҡалған кешеләргә мөмкин тиклем ярҙам итергә тейешлеген күрһәтте.\nТеги: һаулыҡ һаҡлау,донорлыҡ


Өфөлә Әҙеһәм Исҡужин исемендәге 9-сы балалар музыка мәктәбенең яңы бинаһы асылды\n4 Март 2020, 14:31\nЯңы бинала 400 уҡыусының төрлө йүнәлештәр буйынса белем алыу мөмкинлеге бар. Фортепиано, гитара, скрипканан тыш, ҡурай, ҡумыҙ, думбыра кластары асылды, башҡорт фольклор ансамблдәре һәм оркестрҙар, хореография класы ойошторолдо.\nЗатон биҫтәһендә Әҙеһәм Исҡужин исемендәге 9-сы балалар музыка мәктәбенең яңы бинаһын асыу тантанаһы уҙҙы, тип хәбәр итте Өфө мэрияһы.\nҺуңғараҡ биҫтәлә халыҡ һанының артыуына бәйле Чкалов һәм Союз урамдары киҫешкән урында балалар музыка мәктәбенең яңы заманса бинаһын һалыу тураһында ҡарар ҡабул ителде. Төҙөлөш 2018 йылдың йәйендә башланды. Бина йыл ярым эсендә төҙөлдө.\n«Хәҙер был республикабыҙҙа иң яҡшы музыка мәктәптәренең береһелер, моғайын, — тине Башҡортостан етәксеһе Радий Хәбиров. — Бының менән генә туҡтап ҡалмайбыҙ. 2020 йылда Ҡыйғы һәм Миәкә райондарында яңы музыка мәктәптәрен проектлау ҡаралған. Уларҙы киләһе йылда тапшырабыҙ. Артабан барлыҡ ҡалаларҙа һәм район үҙәктәрендә яңы музыка мәктәптәрен төҙөүҙе дауам итербеҙ».


Хәбәрҙәр - 26.05.16\nХәбәрҙәр - 23.05.16\nХәбәрҙәр - 20.05.16\nХәбәрҙәр - 19.05.16\nӨфө күҙ ауырыуҙары ғилми-тикшеренеү институты табиптары күҙ ауырыуҙарын дауалауҙа яңы алымдарҙы киң ҡуллана. Лазер һәм ультратауыш нурҙары ярҙамында дауалаусы һуңғы технологияларға нигеҙләнгән ҡоролмалар балаларҙы ла, өлкән йәштәгеләрҙе лә ҡабул итергә мөмкинлек бирә. Операция өҫтәлендә ятҡан...\nЯуаплығы сикләнгән ойошмаларҙың береһе Ноғай ауылында төҙөлгән балалар баҡсаһы өсөн хеҙмәткәрҙәренә эш хаҡы түләмәгән. Хәҙер иһә ойошма банкрот тураһында иғлан итеп исемен дә үҙгәрткән. Был хаҡта хәбәрсебеҙ Гүзәл Ишкинина белеште. Был ике ҡатлы, күркәм балалар баҡсаһы 2015-се...\nБөгөн - Урындағы үҙидара хеҙмәткәрҙәре көнө\nБөгөн - Урындағы үҙидара хеҙмәткәрҙәре көнө. 2006 йылда ҡабул ителгән 131-се Федераль закон урындағы үҙидараның вәкәләттәрен һәм функцияларын арттырҙы. Ауыл хакимиәттәре власть структуралары араһында халыҡҡа иң яҡын торғаны. Халыҡ та һәр төрлө ярҙам һорап, башта урындағы властарға...\nРеспублика башлығы бөгөн халыҡты ҡабул итте. Өлкәндәр, балалар һәм мөмкинлеге сикле кешеләрҙең именлеген хәстәрләү ил бурысы. Әүҙем граждандар ошо проблемаларҙы асыҡлап уларҙы хәл итеү сараһын үтенеп Респулика башлығына мөрәжәғәт итә. Бөгөн Рөстәм Хәмитов Президент Путиндың ҡабул итеү бүлмәһендә...\nБашҡортостанда яҙғы-баҫыу эштәре башланды. Ауыл хужалығы министрлығынан хәбәр итеүҙәренсә, Әбйәлил районы дым ҡаплауға, тағы ла тиҫтәгә яҡын районда күп йыллыҡ үләндәрҙе туҡландырыуға төштө. Яҙғы баҫыу эштәрен ваҡытында башҡарып сығыу өсөн республика хөкүмәте бюджеттан 200 миллион һум аҡса бүлә...\nАрхангель районында Инйәр йылғаһында боҙ тығылды. Ашығыс саралар күрмәгәндә Карташовка ауылы һыу аҫтында ҡалыр ине. Шуға ла ҡалын боҙ тығындарын шартлатырға тура килде.Инйәрҙә әле хәл көйләнгән. Ғәҙәттән тыш хәл сыға ҡалһа, районға хәрбиҙәр тағы ла ярҙамға килергә әҙер.\nМай айында ял һәм байрам көндәре билдәле булды. Хеҙмәт һәм халыҡты социаль яҡлау министрлығынан хәбәр итеүҙәренсә, Яҙ һәм хеҙмәт байрамында өс көн – 29-сы, 30-сы апрель һәм 1-се май ял итәбеҙ. Еңеү көнөндә дүрт көн ҡаралған. Унда алтынсы, етенсе, һигеҙенсе һәм туғыҙынсы май эш көнө түгел.\nРеспублика ҡан ҡойоу станцияһында 10 тоннанан ашыу ҡан компоненттары һаҡлана. Был төбәктә йәшәгән мәрхәмәтле кешеләр ярҙамында йыйылған. Миллионлаған кеше ғүмерен һаҡлап ҡалғаны өсөн бер ваҡытта ла күрмәгән донорҙарға бурыслы. Максим Гаврилов – кеше ғүмеренә битараф булмаған стажлы...\nБашҡортостан ауылдарында тыуым арта. 2016-сы йылдың ғинуар-ноябрь айҙарында республикала 51 мең 400 бала донъяға килгән. Үлем иһә төбәктә бер аҙ кәмей төшкән. Йәғни, халыҡтың тәбиғи үҫеше күҙәтелә. Бигерәк тә, Бөрйән һәм Баймаҡта күпләп сабыйҙар тыуған. Был райондарҙа бер мең кешегә 17 һәм...\nБашҡортостанда тәүге бала тыуғанда 300 мең һумлыҡ социаль түләүгә ғаризалар ҡабул итеү башлана. Был хаҡта төҙөлөш һәм архитектура буйынса дәүләт комитетынан хәбәр иттеләр. Билдәләнгән тәртипкә ярашлы, түләүҙе 35 йәшкә тиклемге һәм торлаҡҡа мохтаж тулы ғаиләләр аласаҡ. Бындай ғаиләлә беренсе бала...\nБашҡортостан делегацияһы июндә эш сәфәре менән Ҡытайға юллана. Республика Янцзы йылғаһы буйындағы виләйәттәр менән хеҙмәттәшлеккә этәргес бирергә ниәтләй. Был хаҡта республика башлығы Мәскәүҙә Рәсәй-Ҡытай дуҫлығы йәмғиәте вәкилдәре менән осрашыуҙа белдерҙе. Рөстәм Зәки улы әйтеүенсә...\nФедераль именлек хеҙмәткәрҙәре Санкт-Петербургтағы террор ғәмәлен ойоштороуҙа шикләнеүсе тағы ла бер кешене ҡулға алған. Акрам Әзизовтың бил сумкаһында хәрби граната табылған. Балтик диңгеҙендә Рәсәй хәрби-диңгеҙ флоты кораблдәре күнекмәләре үткән. Уның барышында “Кузнецк” катеры һауалағы...\nӨфө районы Крючевка ауылында йәшәүселәрҙе лә ташҡын оло ерҙән айырҙы. Бөгөн һыу кимәле тағы ла күтәрелгән. Ауылға илткән берҙән-бер юл һыу ағҫтында ҡалған. Крючевкала йәшәүселәргә был күпер күрше ауылдарға сығыр өсөн берҙән-бер юл. Халыҡ машиналарын бер-нисә саҡрым алыҫлыҡта ҡалдырырға мәжбүр....\nРеспублика башлығы Рөстәм Хәмитов бөгөн Дәүләт йыйылышы-Ҡоролтай алдында төбәк хөкүмәтенең эш йомғаҡтары тураһында сығыш яһаны. Башҡортостан етәксеһе Рөстәм Хәмитов билдәләүенсә, министрҙар кабинетының эшмәкәрлеген уңышлы, тип баһаларға мөмкин. Әссә хәл итәһе мәсьәләләр ҙә юҡ түгел. Бөгөн төп бурыс...\nХалыҡ кәсептәре ярҙамында аҡса эшләү. Шаранда умартасылыҡ менән бер рәттән тимерсе һөнәрен тергеҙеүселәр арта. Район оҫталары даны хәҙер республика кимәлендә лә билдәле. Теманың дауамы беҙҙең киләһе яҙмала. Шарандағы Яңы Йомаш ауылы хәҙер район өсөн ҡортсолоҡ үҙәгенә әйләнә бара....\nӨфөлә Менделеев урамында шартлаған ҡаҙанлыҡ урынына яңыһын ҡуясаҡтар. Ул бер-нисә айҙан эшләй башлар, тип көтөлә. “Өфө инженер селтәре” етәксеһе Максим Петров халыҡ йылыһыҙ һәм йылы һыуһыҙ тороп ҡалмаясаҡ, тине. Өфөлә ҡаҙанлыҡ март аҙаҡтарында шартлағайны. Һөҙөмтәлә ҡаҙанлыҡ бинаһы өлөшләтә...\nРәсәй сит ил эштәре министры Абхазияла Рәсәй илселеге комплексын асыу тантанаһында ҡатнашты. Сергей Лавров әйтеүенсә, бында дипломаттар өсөн уңайлы шарттар тыуҙырылған. Мадридта Испания коммунистары Американың Сүриәләге сәйәсәтенә ҡаршы митинг үткәргән. Улар илде һауанан утҡа тотоуға ҡырҡа...\nХәрәкәтләнеү мөмкинлегенән сикләнгән кешеләр нисек дауаханаларға йөрөргә тейеш? Ни өсөн социаль таксиҙар үҙ эшен яуаплы башҡармай? Был һорауҙарға беҙҙең хәбәрселәр яуап эҙләне. Наталияға хәҙер күңелле көндәрен фотоһүрәттәргә генә ҡарап иҫләргә ҡала. Бынан ярты йыл элек социаль такси ярҙамында...\nМине юлдар, юлдар саҡыра. 74 йыл руль артында һәм бер штрафһыҙ. Бәләбәйҙә йәшәүсе Бөйөк Ватан һуғышы ветераны һәр автоһәүәҫкәргә өлгө булырлыҡ. Яңыраҡ 91 йәшен туйлаған Ғәбдрәүф Гәрәев әле лә тимер атта елдерә, яңғыҙы донъя көтә һәм үҙенән йәш ҡарттарға ярҙам итә. Әүҙем ветерандың тормош серҙәрен...\nБашҡортостандың көньяҡ райондарында бөгөн көслө ямғыр эҙемтәләрен бөтөрәләр. Мәләүез, Күгәрсен районы биләмәһендә боҙ яуған. Ағиҙелдең үрге үҙәнендә көслө ямғыр ташҡынға бәйле хәлде ҡатмарлаштырыуы ихтимал. Гидрологтар әленән үк һыу кимәле күтәрелеп йорттарҙы баҫыуы ихтимал, тип иҫкәртә....\nРеспубликала быйылғы ташҡында һыуға батып үлеүҙең тәүге осрағы теркәлде\nРеспубликала быйылғы ташҡында һыуға батып үлеүҙең тәүге осрағы теркәлде. Иглин районы Тау ауылында 56 йәшлек ир Ләмәҙ йылғаһы буйына төшә. Боҙ китмәһә лә, йылғала асыҡ урындар булған. Уның тайып китеп, ярҙан ҡолауы билдәле, әлегә кәүҙәһе табылмаған. Ғәҙәттән тыш хәлдәр министрлығы белгестәре урында...\nРеспубликаның бөтә күп функциялы үҙәктәрендә «Визаны рәсмиләштереү өсөн документтар ҡабул итеү» хеҙмәте эшләй башланы.Документтар Шенген килешеүенә ингән илдәргә визалар алыу өсөн ҡабул ителә. Бынан тыш, биометрик мәғлүмәттәр һәм виза үҙәгендә йәки илселектә шәхсән булыуҙы талап итмәгән илдәргә лә...\n“Салауат Юлаев” командаһын ғына түгел, тотош Башҡортостанда хоккей дәрәжәһен юғары кимәлгә күтәреү. Республика башлығы Салауат Юлаев хоккей клубының яңы баш тренеры Эркка Вестерлунд менән осрашып ошо бурыстарҙы бойомға ашырыу мөһимлеген белдерҙе.Рөстәм Хәмитов Вестерлунд әфәндене республика менән...